20. maj 2021. Vujadinović i Vujović u poseti Mostaru\nVujadinović je rekao da je današnja poseta Mostaru istorijski trenutak jer se konačno, posle teških dešavanja iz devedesetih godina dočekalo i to da se predstavnici državnih organa Srbije sastanu sa legitimno izabranim političkim predstavnicima Srba u Mostaru.\nVujadinović naglašava da Srbija sada pokušava preneti sve benefite kada je u pitanju privredni i ekonomski napredak koji je vidan pod političkom palicom predsednika Srbije Aleksandra Vučića na srpski narod gde god on živeo u okruženju.\n„Srbi su verovatno jedan od naroda koji je policentričan kao nijedan drugi na Balkanu i koji živi u mnogo zemalja, ali mi želimo da ono što je napredak Srbije osete naši ljudi gde god oni da žive“, poručio je Vujadinović.\nPodseća da Srbija u Mostaru finansira veliki broj udruženja, ali i Sabornu crkvu koja je, kako kaže, simbol Mostara onakav kakav treba biti.\n„Napredak srpskog naroda sa sobom vuče i napredak onih koji žive sa njim. Nije cilj napraviti segregaciju Srba u bilo kom delu. Cilj je napretkom srpskog naroda pomoći napredak svih drugih i jedino to je budućnost“, zaključio je Vujadinović.\nZamenik predsednika Gradskog veća Mostara Velibor Milivojević rekao je da ovo nije poseta gostiju nego braće iz Srbije jer je današnji dolazak kontinuitet i način na koji Srbi iz Srbije podržavaju Srbe u regionu.\n„Siguran sam da će i podrška Srbije biti nastavljena i da će u narednom periodu Mostar i više biti u fokusu Srbije“, rekao je Milivojević.\nPredsednik „Prosvjete“ Sanja Bjelica Šagovnović zahvalila se Vujadinoviću i Vujoviću na poseti i interesu za Mostar.\nOna je navela da „Prosvjeta“ i „Gusle“ zajedno sa Srpskom pravoslavnom crkvom organizuju brojne kulturne i obrazovne sadržaje i na taj način rade na očuvanju srpskog identiteta u Mostaru.\n„Do sada smo uvijek imali podršku Republike Srbije u svemu što radimo, a nadamo se da će tako biti i ubuduće. Trudimo se da Srbi u Mostaru imaju mjesto koje zaslužuju i da ćemo ubrzo imati pomake na svakom polju. Želimo da stavimo fokus na srpsku zajednicu u Mostaru i da uz pomoć Republike Srbije stvaramo bolje uslove i ambijent za život, ne samo srpske zajednice, već svih građana Mostara“, kazala je Bjelica Šagovnović.\nU delegaciji Srbije, osim Vujadinovića, bio je i Radoslav Vujović, pomoćnik generalnog sekretara, rukovodilac Sektora za zakonodavstvo u Skupštini Republike Srbije, a današnjem sastanku su prisustvovali konzul Srbije u Mostaru Marija Bakoč, mostarski paroh Radivoje Krulj, zamenik predsednika Gradskog veća Mostara Velibor Milivojević, predsednik SPKD „Prosvjeta“ Gradski odbor Mostar Sanja Bjelica Šagovnović, predsednik SPKUD „Gusle“ Radislav Tubić, predsednik Koordinacije Srba Mostar Dušan Golo i sekretar Koordinacije Oleg Belović.\nSastanak je održan u Vladičanskom dvoru u Mostaru, a Vujadinović i Vujović su nakon sastanka obišli i Sabornu crkvu Svete Trojice u Mostaru čiju obnovu pomaže Republika Srbija, te Prosvjetinu školu.


pink.rs | Nedimović sa predstavnicima opština o nadoknadi štete (FOTO)\nNedimović sa predstavnicima opština o nadoknadi štete (FOTO)\nDogovoreno je da lokalne samouprave popišu štetu koju imaju, pripreme projekte, a država će finansirati sve ono što je potrebno uraditi i što lokalne samouprave identifikuju kao prioritete. Nedimović je nakon sastanka izjavio da je ovo bio jedan operativan sastanak na kojem su predstavnici ugroženih opština dobili instrukcije kako da prijave štetu, da bi im država pomogla u saniranju.\n- Ostale sredine jesu zahvaćene poplavama, ali tu imamo drugu vrstu problema. Ove četiri imaju najviše oštećenih objekata s obzirom na broj stanovnika koji žive na prostoru tih lokalnih samouprava - kazao je Nedimović.\n- Uradili smo 500 objekata za pet godina, ima tu mnogo da se radi, naročito na zaštiti bujičnih poplava pravljenjem retenzije i kaskadnih brana. To se pokazalo neophodno naročito u slučaju Kraljeva, a mislim da je takva situacija i u Tutinu, Trsteniku - rekao je ministar.\nBlagojević je naveo da će država finansirati sanaciju mostova na lokalnim putevima, saniranje lokalnih vodotokova, obnovu sistema za navodnjavanje, kanalizacionih sistema, sanaciju klizišta na lokalnim putevima...\n- Uz to možemo da obezbedimo finansiranje svih javnih objekata, bez obzira da li se radi o školama, vrtićima, domovima zdravlja, ambulantama... Ono što je prioritet u ovom trenutku jeste obnova oštećenih stambenih objekata - rekao je Blagojević.\n- Imamo višedecenijski problem, to je nemar kojem je lokalna infrastruktura bila izložena tri decenije. Usled dejstva klimatskih promena imamo potpuno drugačije visine voda usled kojih je infrastruktura izložena mnogo većem riziku nego što je bilo ranije - rekao je Blagojević odgovarajući na pitanje da li je do poplava došlo zbog ljudskog nemara u lokalnim samoupravama ili nedostaka novca.\n- Imali smo situaciju da poplavu sprovede reka iz prostog razloga što udara u most i na tom mestu se razliva. Preventivna struktura, nasipi, zadržavaju reku u koritu, kao u Adranima, ali nizvodno nailazi most koji je projektovan da bude prenizak za taj nivo vode, reka udara u taj most, razliva se i plavi - ispričao je Blagojević.\n- Imamo poplavljeno preko 20 privrednih objekata i jedan od najvećih problema nam je jezero Gazivode koje je postalo jedna ekološka katastrofa usled velike količine otpada. U velikoj meri to dolazi iz Rožaja, odnosno Crne Gore i mi tu ništa ne možemo - kazao je Hot.\n- Nažalost, ovim poplavama, koje su bile veće nego 2014. i 2016. godine, oštećeno je negde oko 20 mostova, 300 kilometara opštinskih puteva prvog i drugog reda i nekategorisanih putnih pravaca - kazao je Dolović.\nDodao je da je izgradnjom zaštitnog nasipa u naselju Din spašeno naseljeno mesto Lučani, industrijska zona i sam Din, što nije bio slučaj u Đeraću gde su potopljene 23 kuće. Predsednik opštine Knić Miroslav Nikolić kazao je da je u 36 sela velika šteta na stambenim objektima, na javnim objektima, na infrastrukturi, putevima, mostovima, vodovodima, a da najveći problem predstavlja šteta na poljoprivrednom zemljištu, jer je skoro dve hiljade hektara poplavljeno i značajno oštećeno.


Ljuba Pavlović predsednik "Želje" | Belle Amie\n[VIDEO] Rukovodstvo grada obišlo porodicu Ilić\nKultura u fokusu 16\n10:10, 31. 07. 2019 >> 10:15 Urednik Aktuelno, Niš, Ostali sportovi, Sport, Vest dana 0\nLjubomir Pavlović novi je predsednik “Želje”. Nekadašnji rukometaš ovog kluba i reprezentativac, a danas docent Fakulteta za sport i fizičko vaspitanje jednoglasno je izabran na sinoć održanoj vanrednoj skupštini Rukometnog kluba Železničar. Skupština je brojala samo 11 članova, ali zbog hitnosti delovanja, jer na pragu je nova sezona, a klub je do juče praktično postojao samo na papiru, na dnevnom redu bila je samo jedna tačka-izbor novog predsednika. Iz tog razloga nije bilo ni finansijskog izveštaja prethodne uprave, ni “ekspozea” novog prvog čoveka kluba, ali su se članovima skupštine obratili i stari i novi predsednik.\nDragoljub Kulić, dosadašnji predsednik “Želje”, ne smatra da je prethodni projekat sa Veselinom Vujovićem na čelu bio neuspešan, a iz kluba se, kako kaže, povlači zbog nemogućnosti da klupske uskladi sa privatnim obavezama:\n-Mislim da je ova uprava u prethodnih godinu dana dala sve što je mogla da “Želja” ispuni svoje ciljeve. Oni su, doduše, bili znatno veći od postignutih, ali ja mislim da smo ipak postigli uspeh. Novom predsedniku želim puno uspeha u radu-rekao je Kulić, sada već bivši predsednik Železničara.\nSkupština je potom jednoglasno izglasala mandat novom predsedniku kluba, kao i članovima Upravnog odbora koje je predložio. Klupski statut predviđa da UO broji najmanje pet, a najviše sedam članova, a Pavlović je kao svoje najbliže saradnike imenovao Đorđa Mickoskog, koji je, kako je naveo u obrazloženju, dokazani ekonomista, direktora NELT-a Ivana Bekčića, te dvojicu svojih saradnika sa Fakulteta za sport i fizičko vasšpitanje. To su Nenad Stojiljković, prodekan za nauku i međunarodnu saradnju fakulteta i Tomislav Okičić, prodekan za finansije na Fakultetu sporta i fizičkog vaspitanja.\nPrvi saradnik novog predsednika Železničara biće Dušan Jocić, dugogodišnji urednik sportske redakcije “Narodnih novina”, aktuelni predsednik Sekcije sportskih novinara Niša i višestruko nagrađivani novinar. Jocić će praktično biti prvi “Željin” operativac.


Zrenjanin: KONKURS ZA PODSTICAJ PČELARSTVA\nZrenjanin (13. jun 2017.) - Gradonačelnik Zrenjanina Čedomir Janjić potpisao je ugovore sa 30 pčelara na osnovu Konkursa za dodelu sredstava za nabavku pčelinjih društava i košnica. Ovo je prvi ovakav konkurs za podsticaj pčelarstva u Zrenjaninu. Ugovori su potpisani i sa stočarima, o dodeli teladi.\n"Ovakvih podsticaja u našoj državi nema mnogo, ovo je, čini mi se, u našoj opštini prvi put, i to podržavamo svi mi pčelari. Sto hiljada dinara nama dosta znači, to nam je sada ulaganje pred suncokretovu pašu, da spremamo društva i da ih razvijamo", izjavio je Strahinja Kukuć, pčelar iz Melenaca.\n"Uspeli smo da 30 ugovora realizujemo u ovom periodu, ali ćemo neka sredstva morati da obezbedimo i do kraja godine, jer očigledno je pčelarstvo u ekspanziji na našoj teritoriji", rekao je Čedomir Janjić, gradonačelnik Zrenjanina.\n"U ugovoru je stajalo da je svaki taj naš poljoprivrednik, stočar, koji dobije na poklon od grada junicu, dužan da vrati žensko tele, da bi dalje nastavili ovu akciju i poklanjali dalje. Evo danas je stiglo na red i to", dodao je Janjić.\n"Imamo dve krave. Prošle godine dobili smo junicu, sada evo drugi put dobijamo. Mlečnim govedarstvom bavili smo se godinama, pa smo prekinuli, sada opet počinjemo", saopštila je Đurđinka Ninković iz Kleka.\nIzvor: RTV (Tanja Krunić)\n:: AgroVizija Portal :: Zrenjanin: KONKURS ZA PODSTICAJ PČELARSTVA ::


Konferencija "Programski budžet: Transparentnije ka rezultatima"\nMinistarstvo finansija organizovaće u sredu, 15. januara konferenciju "Programski budžet: Transparentnije ka rezultatima". Šta je programski budžet, kakvi efekti se očekuju sa njegovom primenom, ali i kakva su iskustva susedne Hrvatske, biće teme konferencije koja se organizuje u saradnji sa USAID Projektom za bolje uslove poslovanja.\nNa konferenciji će govoriti ministar finansija Lazar Krstić i direktor USAID Projekta za bolje uslove poslovanja Džo Lauter. U panel diskusiji učestvovaće načelnik Odeljenja budžeta Ministarstva finansija Republike Srbije Nada Mirković, direktor Sektora za budžet Ministarstva finansija Republike Hrvatske Ivana Jakir-Bajo, narodni poslanik i član odbora za finansije republički budžet i kontrolu trošenja javnih sredstava Radojko Obradović i docent Ekonomskog fakulteta BU Dr Saša Ranđelović.\nZakonom o budžetskom sistemu propisano je da se uvođenje programskog modela budžeta primenjuje postupno za pojedine korisnike budžetskih sredstava Republike Srbije, a u celini od donošenja Zakona o budžetu Republike Srbije i Odluke o budžetima lokalne vlasti za 2015. godinu. Kako budžetska procedura kreće 15. februara 2014. godine, Ministarstvo finansija će predstaviti akcioni plan i podršku koju će pružiti korisnicima budžetskih sredstava pri prelasku na programski model.


kritika Archives - AKOS\nHome > Posts tagged "kritika"\nUkoliko roditelji žele da djecu nečim daruju, najbolje što mogu da urade jeste da ih uče da vole izazove, da ih greške intrigraju, da uživaju u svom trudu i da nastave da uče. Nijedan roditelj ne pomisli: „Pitam se šta mogu danas da učinim da podrijem svoju djecu, da uništim njihov\nAli, sretnik je onaj ko može da uči od drugih, a da ga negativni komentari ne dotaknu i sapletu. Baš u ovakav način razmišljanja uklapa se savjet koji je dao direktor LinkedIna, Jeff Weinera. Čak i negativni komentari mogu da budu dar. Uzmite ih za ozbiljno, ali ne dozvolite da vas\nKako lahko prihvatiti i još lakše odbiti kritiku VIDEO\nSusrećeš li se svakodnevno sa kritikom? 39973


Mičel se sastao sa Netanjahuom i Abasom\nOsvježeno 16. septembar/rujan, 2009.\nDžordž Mičel i Benjamin Netanjahu\nAmerički izaslanik za Bliski istok Džordž Mičel izjavio je sinoć nakon sastanka sa palestinskim liderom Mahmudom Abasom da se nada da će napori da se nastave mirovni pregovori na Bliskom istoku u narednih nekoliko sedmica uroditi plodom.\nMičel se danas ponovo sastaje sa izraelskim premijerom Benjaminom Netanjahuom, sa kojim je i juče imao dvosatni razgovor, ali na tom sastanku nije postignut dogovor o prestanku izraelskog naseljavanja Zapadne obale.\nPalestinski pregovarač Saeb Erekat je nakon razgovora u Ramali na Zapadnoj obali optužio Izrael da koči nastavak pregovora, insistirajući da se mora zaustaviti izgradnja jevrejskih naselja na palestinskoj teritoriji.\nSAD se nadaju da će se Abas i Netanjahu sastati na marginama zasjedanja Generalne skupštine UN naredne sedmice.\nMahmud Abas je više puta izjavio da neće početi zvanične pregovore sa Izraelom ukoliko se u potpunosti ne zaustavi izgradnja jevrejskih naselja, ali su njegovi saradnici ocijenili da je moguće da on pristane na neformalni sastanak sa Netanjahuom u Njujorku.\nBilo je i navoda da bi tom sastanku mogao da prisustvuje i američki predsjednik Barak Obama.


Akcija "16.000 stabala za 16.000 ložišta" - počelo pošumljavanje u Užicu - Bolja Zemlja\nAkcija “16.000 stabala za 16.000 ložišta” – počelo pošumljavanje u Užicu\nSa stanovišta struke pošumljavanje jedna od najboljih metoda za dugoročno rešavanje pitanja kvaliteta vazduha i zaštite životne sredine u celini.\nGrad Užice započeo je u petak akciju pošumljavanja pod nazivom “16.000 stabala za 16.000 ložišta”. Najavljujući akciju, zamenik gradonačelnika Užica Ivan Stanisavljević, naveo je da je procena da u Užicu postoji oko 16.000 hiljada individualnih ložišta, koja značajno utiču na kvalitet vazduha.\n“Ideja je da svako ko koristi individualni sistem grejanja dobije po jednu sadnicu belog jasena ili mleča, finansiranu iz budžeta grada, da je zasadi u svom dvorištu. Na ovaj način želimo da direktno uključimo naše sugrađane u rešavanje ovog komleksnog višedecenijskog problema”, rekao je Stanisavljević, a navodi se na sajtu grada.\nOn napominje da je sa stanovišta struke pošumljavanje jedna od najboljih metoda za dugoročno rešavanje pitanja kvaliteta vazduha i zaštite životne sredine u celini.\n“Značaj ovog projekta, koji se u celokupnom iznosu finansira iz budžeta Grada Užica je nemerljiv, ali da bi uspeo, neophodno je da što veći broj naših sugrađana uzme učešće i prijavi se putem obrasca na sajtu grada, u kancelarijama Odeljenja za zaštitu životne sredine i održivi razvoj, putem e-mail-a: ijasamodogovoran@uzice.rs ili telefonom (031 592 421)”, naveo je Stanisavljević.\nPrema njegovim rečima s obzirom na to da je poznato da se po jednom hektaru sadi 2.500 sadnica, 16.000 sadnica bi povećalo zeleni pojas grada Užica za više od 6 hektara.\n“Uporedo sa ovim projektom, u saradnji sa Ministarstvom zaštite životne sredine, u toku godine planiramo da pošumimo novih 10 hektara u širem centru grada, kao nastavak prošlogodišnjeg projekta pošumljavanja „Udahnimo život prirodi”, rekao je Stanisavljević.\nVolonteri Kancelarije za mlade Grada Užica će podržati akciju 16.000 stabala za 16.000 ložišta, jer su je prepoznali kao jako bitnu za grad. Do kraja februara svake nedelje volonteri će deliti flajere i obaveštavati građane o samoj akciji, napomenula je Marija Maričić, koordinator užičke Kancelarije za mlade.\nPrethodni tekstPrizor od kojeg zastaje dah – umetnik napravio drvo koje rađa 40 vrsta plodova (VIDEO)\nSledeći tekstKako gajiti beli slez


LSV | Poboljšati mere pronatalitne politike budžetom za 2020. godinu\nNovi Sad, 13. novembar 2019 - Trenutnom verzijom Zakona o finansijskoj podršci porodici sa decom je oštećeno oko 13.000 porodica u Srbiji. Liga socijaldemokrata Vojvodine predlaže da na narednoj sednici, u trenutku usvajanja Zakona o budžetu za 2020. godinu, ne bi bilo loše dodati neku poziciju kojom će biti isplaćivane naknade porodiljama za svako živorođeno dete, povećan minimum koji se obračunava, da se ne bi ponovili sramotni iznosi koji ubrajaju i odbijanje za isplatu. Budući da je za 20. novembar najavljena sednica Narodne skupštine Republike Srbije sa tačkom dnevnog reda koja se odnosi na budžet za 2020. godinu, možda je ovo najbolji period da se institucije i resorni ministri pozabave temom mera pronatalitetne politike, osim što se njome služe za naslove u medijima.\nPodsetiću, Liga socijaldemokrata Vojvodine je kroz aktivizam svojih članica, postavljanjem poslaničkih pitanja i aktivnostima sa ciljem upozorenja na ozbiljnu situaciju sa kojom se suočavaju porodice oštećene novim Zakonom o finansijskoj podršci porodici sa decom – nebrojeno puta predložila rešenja kojima bi se ova situacija bar ublažila u pozitivnom smislu. Naši narodni poslanici su u trenutku predlaganja izmena pomenutog Zakona još 2014. godine izrazili podršku članicama kampanje „Pravo za mame“, ali je do usvajanja došlo tek krajem 2017. godine, a sa primenom se počelo od 1. jula 2018. godine. Na jedno dobro, naišle su stotine loših rešenja predviđenih najnovijom verzijom teksta, zbog čega je od izuzetne važnosti da se u budžetu za 2020. godinu uvrste sredstva kojima će loš položaj trudnica, porodilja i porodica sa malom decom biti ispravljen. Tek opredeljenim sredstvima za ovu namenu u budžetu može se planirati izmena spornog Zakona.\nPodržavamo izmene Zakona koje su predložile organizacije civilnog društva, a odnose se na sledeće delove:\n- Uvrstiti garantovani minimum porodiljske naknade za žene koje su radile u kontinutitetu najmanje 18 meseci, budući da je to period za koji se uzima prosek zarada. Ipak, preporuka je da se ovaj period skrati na 12 meseci, kako je bilo u prethodnom tekstu Zakona.\n- Ubaciti minimalnu zaradu na nivou Republike Srbije u izračunavanje proseka zarade za mesece kada porodilja nije radila. Važno je postaviti granicu ispod koje porodilja ne sme primati naknadu. Možda nije radila pre porođaja, ali beba ne pita za dužinu staža njene majke, već traži i pelene, vlažne maramice, kremu protiv ojeda, eventualno adaptirano mleko...\n- Vratiti maksimalni iznos proseka zarada na pet prosečnih plata, jer su ovim rešenjem Zakona oko 400 žena u Srbiji oštećene za više od 90.000 dinara za novac koji su zaradile u toku rada, a poslodavci su za njih plaćali poreze i doprinose.\n- Dozvoliti majkama preduzetnicama da za svako treće i/ili naredno dete dobiju dve godine porodiljskog odsustva, jer su za njega prethodno uplaćivale poreze i doprinose. Jednako kao što se pred roditelje dece sa invaliditetom ne sme i ne može staviti izbor: naknade za odsustvo ili naknada za tuđu negu i pomoć. Zakon trenutno od roditelja traži izbor između bolovanja i tuđe nege i pomoći, što su dva odvojena prava i ne mogu se međusobno poništavati.\nPo procenama portala koji se bave prioritetno ovom temom, trenutnom verzijom Zakona je oštećeno oko 13.000 porodica u Srbiji, što je daleko veća „cena“ koju porodica trpi, a to će možda biti i u porodicama 612 više beba koje su rođene ove godine, u odnosu na prethodnu. Usvajanjem budžeta za 2020. godinu, koji će sadržati pozicije sa opredeljenjem ka finansijskoj podršci porodici sa decom, može se poverovati u priče i najave o većim merama pronatalitetne politike.\nČlanica Političkog saveta


FK Vranjska Banja lider iz inata | VRANJSKE\nFK Vranjska Banja lider iz inata\nFudbalski klub Vranjska Banja, član Zone "Jug", već tri prvenstvene sezone prkosi teškoćama i finansijskim problemima i uspešno se takmiči u sadašnjem rangu, okupljajući veliki broj mladih sportista da se bave fudbalom i žive zdravim načinom života.\n- Vranjska Banja je posle tri kola novog šampionata Zone "Jug" prva na tabeli sa osvojenih maksimalnih devet bodova, a u prethodne dve sezone plasirala se u gornji dom zonaša, uprkos brojnim nedaćama koje pritiskaju ovaj klub kome je Grad Vranje za 2019. godinu udelio sirotinjskih 500.000 dinara -, ističu u banjskom fudbalskom zonašu.\nBulat i Senta prave novi fudbalski klub u Vranjskoj Banji\nPo rečima ljudi iz Vranjske Banje, gradska vlast je koliko-toliko imala razumevanja za klub, ali su najmanje sagledani od lokalnih faktora u Banji.\n- Grad je pod direktnim pritiskom Slaviše Bulatovića, predsednika Gradskog odbora SNS i narodnog poslanika, smanjio finansije za klub iz Banje ne uvažavajući rang takmičenja koji je četvrti u fudbalskoj hijerarhiji u Srbiji, baš kao da Bulatović nije žitelj Vranjske Banje, pa se snalazimo na svakojake načine, a deo potreba finansiramo i iz ličnog novca -, kažu Banjčani, članovi Uprave kluba.\nBulatović u DIREKTNOM NAPADU na FK Banja\nOsim finansija, lokalna vlast u Banji uskratila je klubu i druge vidove pomoći.\n- "Uprava Banje" je prestala da daje svoju kosačicu trave banjskom zonašu po naređenju Slaviše Bulatovića, pa nam je svojim traktorom za košenje najpre pritekla u pomoć Vojska Srbije, odnosno klub Nebeski anđeli sa kojim imamo prijateljske odnose. A pre nedelju dana traktor za košenje trave ustupio nam je FK Trnovac iz Velikog Trnovca, kojima se, kao i Vojsci Srbije, najiskrenije zahvaljujemo na ovim prijateljskim gestovima pažnje, što nikada nećemo zaboraviti -, potenciraju Banjčani.\nUKINUTA VODA FK Banji, prekinute pripreme kluba\nFudbalski radnici u Vranjskoj banji ne zaboravljaju ni nedavnu pomoć koju je klub dobio od Novice Tončeva, narodnog poslanika i predsednik FS RIS.\n- Tončev nam je poklonio šest lopti, dve mreže, opremu za fudbalere, trenerke, šupkavce za treninge u zimskom periodu, što sa zahvalnošću pamtimo.\nĐOŠA pao, Banjčanima UKLJUČENA VODA\nFK Vranjskoj Banji je prošle godine JP "Vodovod" isključio vodu zbog dugova koji nemaju veze s klubom, pa je klub na sudu oposlio uključenje vode tužbom za smetanje poseda sa predlogom privremene mere.\n- Ovog leta, baš u jeku intenzivnih priprema za sezonu 2019/2020, "Vodovod" nam je nezakonito isključio vodu, a sudski spor za smetanje poseda još uvek traje, pa je morao da nam uključi sudskim nalogom. Mi u klubu znamo da iza svih ovih iživljavanja sa klubom stoji sprega Bulatović – Đorđević, generalni direktor "Vodovoda", koji su se odavno urotili protiv FK Vranjska Banja. Baš zato mi iz inata radimo i postojimo, a sada smo i lideri na tabeli Zone "Jug" -, kategorični su u FK Vranjska Banja.\nPodsećamo, svi funkcioneri i članovi Uprave FK Vranjska Banja su članovi SNS i na poslednjim izborima 2016. godine vredno su radili u korist stranke, ali su zadnje dve godine u nemilosti Bulatovića i njegovih saradnika zbog kritičkih stavova prema njegovom načinu vođenja politike i odnosa prema biračima u Vranjskoj Banji.\nBulco pamtis li ko ti je\n17:54 | 04.09.2019\nBulco pamtis li ko ti je davao pare kad si igrao fudbal i radio u simpo u podrum,BRZO ZABORAVLJAS NEKE STVARI\nVranjske 29.09.2020 10:42\nNOVI građevinski HAOS u centru »\nI dok se gradski park još uvek nije renovira, (evo nema ni godinu dana, p. a.) lokalne sile kreću i u raskopavanje ulica...


Brošure | Štamparija Grafo Bogdanov Novi Sad\nTelefoni: 021 520-608 / 021 6615-561\nBlindruk (suvi žig) i zlatotisak\nSečenje na kateru\nKATALOG, CENOVNICI I KALENDARI\nBrošure su vrsta reklamnog materijala koje se koriste za predstavljanje određenih proizvoda i usluga određenoj ciljnoj grupi. Poput flajera, one su najbolji način za promociju delatnosti kojom se bavite. Poželjno je da budu vrhunskog kvaliteta i dizajna, jer u protivnom u očima klijenta može stvoriti pogrešnu sliku o Vašoj firmi.\nPrilikom odabira teksta, fotografija i dizajna za Vaše brošure prvenstveno treba da vodite računa o tome šta želite da reklamirate. Brošure za nove proizvode moraju da izgledaju besprekorno i da budu odštampane na specijalnim vrstama papira kako bi privukle pažnju kupaca.\nOsim tekstualnog dela, koji sadrži opis usluge ili proizvoda koji nudite, velika pažnja treba da se pokloni samom vizuelnom efektu. Boje koje na njoj preovlađuju poželjno je da se uklapaju sa bojama loga Vaše firme ili proizvoda koji želite da promovišete. Kako biste u najboljem svetlu predstavili delatnost kojom se bavite, tekst i dizajn na Vašoj brošuri treba da čine jedinstvenu celinu.\nPored standardnih formata, postoji i mogućnost izrade proizvoljnih dimenzija, kao i većeg broja prevoja brošure u zavisnosti od obima opisa proizvoda ili usluge koju nudite. Ukoliko želite da vizuelno još više naglasite atraktivnost Vaših proizvoda, štamparija „GrafoBogdanov“ nudi Vam štampu brošura u punom koloru na 150-250g/m2 kunstdruku ili drugim specijalnim vrstama papira.\nAdresa: Futoška 13\nTel.: (021) 520-608\nFax: (021) 6615-561\nŠtamparija “GRAFO BOGDANOV” je nastala 1989 godine,\nkao zanatska radnja. Danas je koncipirana kao brzi\ngrafički servis za manje i srednje poslove širokog spektra,\npo principu “sve na jednom mestu” sa zaokruženim\nciklusima proizvodnje i raznolikim spektrom tehnika štampe.\nCopyright 2016 Štamparija Grafo Bogdanov Novi Sad


Španija uključuje vojsku u borbu protiv korone - BIGportal.ba\nŠpanija uključuje vojsku u borbu protiv korone\n25 Avgusta, 2020 25 Avgusta, 2020 038\n“Španska vlada staviće na raspolaganje regionima pripadnike oružanih snaga da obavljaju trasiranje slučajeva”, rekao je premijer u televizijskom obraćanju. Rekao je da bi 2.000 vojnika moglo da bude rasporedjeno za taj posao.\nSančes je rekao da regioni mogu da traže od centralnih vlasti da primene na celu ili deo njihove teritorije novo vanredno stanje, što omogućuje između ostalog ograničenje kretanja.\nUvođenje vanrednog stanja pravno je dozvolilo centralnim vlastima Španije da sredinom marta uvedu najstroža ograničenja kretanja koja su potpuno ukinuta tek krajem juna.\nRazvoj epidemije u Španiji je “zabrinjavajući” rekao je Sančes ali i dodao da je zemlja i dalje daleko od situacije u kojoj je bila u martu.\n“Ne možemo dozvoliti da pandemija ponovo preuzme kontrolu nad našim životom, mi moramo da preuzmemo kontrolu i prelomimo ovu drugu krivu zaraze”, rekao je on i pozvao sunarodnike da se ne prepuste strahu koji parališe i sprečava delovanje.\nOn je pozvao Špance da skinu aplikaciju nazvanu RadarKovid da bi se olakšao posao trasiranja kontakata zaraženih.\nŠpansko Ministarstvo zdravlja objavilo je juče da je za poslednja tri dana registrovano više 19.000 novozaraženih koronavirusom, ukupno preko 400.000 aktivnih slučajeva, što je najviše u Evropi.\nNajteže pogođeni regioni su Madrid, Aragon i Katalonija. U pandemiji u zemlji je umrlo više od 28.800 ljudi.\nNovo podrhtavanje: Zemljotres kod Mostara


Škola timskog rada biće prilika da se polaznici i polaznice X generacije „PolitiKAS-a“ upoznaju kako međusobno, tako i sa organizatorima obrazovnog programa koji će narednih godinu dana pohađati. Program okuplja aktiviste i aktivistkinje političkih stranaka, ali i predstavnike studentskih parlamenata i nevladinih organizacija.\nTreneri na Školi timskog rada biće Vesna Đukić, generalna direktorka BOŠ-a, Milorad Bjeletić, izvršni direktor BOŠ-a, Vladimir Pavićević, predsednik Crnogorske i akademski savetnik BOŠ-a, Abel Reitsma, član gradskog veća Leuvardena ispred CDA i Frank Visser, član Hrišćanske demokratske partije CDA u Holandiji.\nPolaznice i polaznici X generacije imaće priliku da nauče nešto više o komunikaciji i koordinaciji unutar tima, kao i konfliktima, interesima i donošenju odluka u timu. Naučiće kako se od grupe stvara tim, kakve uloge postoje i na koji način se donose odluke u istom. Imaće priliku da se upoznaju sa akademskim pisanjem shodno činjenici da je pisanje eseja jedna od obaveznih aktivnosti na obrazovnom programu koji pohađaju. Takođe, teme poput razvoja tima i liderstva biće interaktivno obrađene na Školi.\nObrazovni program „PolitiKAS“ je namenjen mladim liderima iz Srbije, predstavnicima političkih stranaka desnog centra i umerene desnice i aktivistima organizacija građanskog društva koje u svom radu zastupaju te vrednosti. Cilj ovog dvosemestralnog obrazovnog programa jeste da se polaznicima pruže dodatna znanja iz oblasti savremene političke teorije i prakse koja će doprineti unapređenju njihovog političkog rada, s jedne strane i umrežavanje polaznika radi podsticanja njihove saradnje značajne za uspešnije zastupanje ideja i vrednosti organizacija, s druge strane.\nTeambuilding Politikas Zrenjanin


Gordan Milinić sa direktorom beogradske Kancelarije kineske kompanije "Dongfang elektrik korporejšn limited" Džang Jijunom\nDirektor Agencije za unaprijeđenje stranih investicija BiH (FIPA) Gordan Milinić razgovarao je u Sarajevu sa direktorom beogradske Kancelarije kineske kompanije "Dongfang elektrik korporejšn limited" Džang Jijunom o raspoloživim projektima iz energetike, a posebno o projektima termoelektrana poput Bugojna, Kaknja, Kongore i Miljevine. Kineskom investitoru predstavljeni su i projekti vjetroenergije u BiH, saopšteno je iz FIPA.\n"Dongfang elektrik korporejšn limited" trenutno realizuje energetske projekte u vrijednosti od 21 milijardu dolara u mnogim zemljama svijeta, a bio je angažovan i na izgradnji Termoelektrane "Stanari". Do sada su realizovali 100 projekata u 30 zemalja. FIPA će zainteresovanom investitoru pružiti svu potrebnu pomoć, kao i informacije u vezi sa navedenim projektima, te će organizovati sastanke sa vlasnicima projekata i investitorom radi bržeg uspostavljanja kontakata i započinjanja razgovora o mogućnostima saradnje.\nDatum kreiranja: 12 oktobar 2016\nSledeća ⇨ Predsednik Kine očekuje Nikolića dogodine u Pekingu\nPrethodna ⇦ Kina zove mlade iz RS uz besplatan boravak


Bivši američki diplomata i direktor Upravnog odbora za kontrolu naoružanja Tomas Kantrimen\nSusret Donalda Trampa i Kim Džong Una je korak napred posle zastoja u razgovorima o denuklearizaciji u Hanoju, a prvi razlog za napredak je odsustvo savetnika za nacionalnu bezbednost u Beloj kući Džona Boltona, ocenio je za Glas Amerike Tom Kantrimen, direktor upravnog odbora Udruženja za kontrolu naoružanja (ACA).\nBolton je uvek tvrdio da je jedino kompletna i momentalna denuklearizacija Severne Koreje prihvatljiva, što u kratkoročnom smislu nije realistično, kaže Tom Kantrimen.\n“Koliko razumem ili se bar nadam, jeste da su predsednik i Kim doneli odluku da daju istinska ovlašćenja svojim pregovaračima da se založe za postepeni proces, koji će dovesti do izgradnje poverenja i povesti nas ka cilju denuklearizacije. Prvi korak bi mogao da bude zamrzavanje severnokorejskog postojećeg nuklearnog arsenala. Ako je američki izaslanik Stiv Bigan dobio nešto jaču poziciju time što je bio na ovom sastanku sa predsednikom to bi značilo da imamo šansu za realističnije pregovore “\nKada bi pregovori počeli ovog meseca, Tom Kantrimen smatra da bi Sjedinjene Države trebalo da traže ne samo “zamrzavanje”, što je veoma labav termin, već i konkretnu definiciju moratorijuma na nuklearne probe i probe balističkih projektila.\n“Sjedinjene Države treba da navedu Severnu Koreju da obustavi sve aktivnosti u nuklearnom kompleksu Jongbjon, gde se odvija najveći deo proizvodnje bombi, a da to sa svoje strane verifikuje Medjunarodna agencija za atomsku energiju. Zauzvrat, Vašington bi trebalo da bude spreman da razgovara o koracima koji bi doveli do zvaničnog okončanja Korejskog rata od pre 65 godina, kao i o ukidanju dela sankcija ukoliko koraci koje preduzme Pjongjang budu značajni.”\nTom Kantrimen veruje da je približavanje Seula i Pjongjanga važan faktor za šire ciljeve za koje se Sjedinjene Države zalažu, sa ciljem da dodje do istinske normalizacije i mira na Korejskom poluostrvu.\n“Mislim da predsednik Tramp u velikoj meri ignoriše taj proces. On jeste sekundaran u odnosu na pregovore Vašington-Pjongjang ali je od vitalne važnosti da bismo krenuli napred.”\nKantrimen se ne slaže sa gledištem nekih eksperata da sve ovo vodi u opasnu zonu, jer bi sada i Južna Koreja i Japan možda hteli da postanu nuklearne sile.\n“Ne verujem u to. Neke analize u medijima se vrte u krug. Govori se o “zamrzavanju” kao da to znači da bi Sjedinjene Države prihvatile Severnu Koreju kao nuklearnu silu. “Zamrzavanje” nije zvanično priznanje da Severna Koreja ima isti status kao Kina, već realistično priznanje da Pjongjang danas poseduje nuklearno oružje i ako želimo da krajnji cilj bude da oni uopšte ne poseduju nuklearno oružje moramo da počnemo sa ograničavanjem onoga što imaju. “\nI sporazum sa Iranom se ticao “zamrzavanja”. Tom Kantrimen kaže da Trampova administracija nije u stanju da da odgovor na pitanje na koji način bi ovo bilo različito.\n“Ako bi došlo do neke vrste sporazuma sa Severnom Korejom u roku od godinu dana, apsolutno je nerealno očekivati da bi taj sporazum bio isto toliko snažan kao iranski sporazum iz koga je predsednik Tramp povukao Sjedinjene Države. U ovom trenutku Iran je odvojeno pitanje i strahujem da Sjedinjene Države traže izgovor da započnu vojni konflikt u Persijskom zalivu. Mislim da je to cilj Džona Boltona i nadam se da će mudrije glave prevladati i da Vašington neće dalje eskalirati već ionako napetu situaciju u tom delu sveta”, zaključuje Kantrimen.


Uz dobre vesti da je Republika Srbija dobila Skrining izveštaj za Poglavlje 27, kao i da je pozvana da podnese pregovaračku poziciju za Poglavlje 27 o životnoj sredini, Stana Božović, državna sekretarka u Ministarstvu poljoprivrede i zaštite životne sredine i predsednica pregovaračke grupe 27, u intervjuu za portal Reciklaža, ukazuje na veliki i zahtevan posao koji očekuju državu na putu usklađivanja zakonske regulative u oblasti životne sredine sa EU regulativom.\nSamo do kraja 2017. godine od pregovaračkog tima očekuje se da realizuje čitav niz aktivnosti za koje su, već sada, definisani rokovi.\nPotrebe finasiranja, kako kaže Božović, velike su i zahtevaju konsolidaciju različitih izvora finansiranja – republičkih i opštinskih budžeta, Zelenog fonda i sredstava na pokrajinskom i opštinskom nivou, pozajmice, proširenu upotrebu javno – privatnog partnerstva (JPP) i drugih oblika finansiranja. Procena je da će oko polovine finansijskih sredstava potrebnih za oblast životne sredine obezbediti Evropska unija.\nLepa vest je da je Srbija dobila Skrining izveštaj za Poglavlje 27, koji će omogućiti dalje pripreme na otvaranju pregovora o Poglavlju 27 o životnoj sredini. Koje su najbitnije poruke ovog izveštaja?\nKao državna sekretarka zadužena za oblast životne sredine, ali i kao predsednica pregovaračke grupe 27, veliko mi je zadovoljstvo što je Pregovaračka grupa 27, konačno, posle toliko truda dobila Skrining izveštaj za Poglavlje 27 kao i pismo Republike Slovačke, dosadašnjeg predsedavajućeg Savetom Evropske unije, kojim je Republika Srbija pozvana da podnese pregovaračku poziciju za Poglavlje 27 bez početnih merila. Srbija je time, jedina zemlja kandidat, koja je za ovako kompleksno i zahtevno poglavlje, u administrativnom, tehničkom, finansijskom i institucionalnom pogledu, dobila poziv da otvori pregovore bez prethodnih uslova.\nNajbitnije poruke Skrining izveštaja su da je zakonodavstvo Srbije u zadovoljavajućoj meri usklađeno sa pravnim tekovinama EU u ovom poglavlju, a da je sprovođenje i izvršenje u ranoj fazi. Srbija bi trebalo da se uskladi sa propisima EU u oblasti životne sredine do dana pristupanja.\nPitanja koja izazivaju zabrinutost Evropske komsije su ukidanje funkcionalne Agencije za hemikalije, kao i nedostatak Fonda za zaštitu životne sredine, kao zasebne i operativne institucije, koja raspolaže sa svim prihodima ekoloških naknada. Evropska komisija je izrazila zabrinotuost i zbog fluktuacije zaposlenih i ograničenih finansijskih sredstava u relevantnim ministarstvima i inspekciji za zaštitu životne sredine.\nPreporuke koje smo dobili odnose se na finaliziranje uspostavljanja sistematskog strateškog planiranja. Srbija treba da konsoliduje kapacitet strateškog planiranja i jasno poveže investicije sa strateškim prioritetima, kao i da preduzme mere za uspostavljanje efektivnog i stabilnog sistema finansiranja u oblasti životne sredine i klimatskih promena, uključujući investicije u infrastrukturu i stabilnog finansiranja monitoringa životne sredine.\nOd nas se očekuje da povećamo administrativne kapacitete i broj stručnih kadrova za pitanja životne sredina i klimatskih promena na nacionalnom i na lokalnom nivou i poboljšamo koordinaciju između njih, preispitamo postojeći sistem delimično prenetih nadležnosti za upravljanje zaštitom životne sredine, da bi se obezbedilo da prenete nadležnosti budu usklađene sa kapacitetom.\nObaveza države Srbije je da otkloni nedoslednosti i nedostatke u zakonodavstvu koji sprečavaju delotvorno izvršenje, osigura integrisan pristup izdavanja dozvola u oblasti životne sredine i započne sprovođenje aktivnosti u vezi sa utvrđenim doprinosom zemlje Pariskom sporazumu o klimi iz 2015. godine.\nKoji su dalji koraci u otvaranju pregovora o Poglavlju 27?\nPregovaračka grupa je izvršila detaljnu analizu Skrining izveštaja po sektorima, kao i detaljnu analizu pitanja koja su postavljena od strane zemalja članica tokom izrade Skrining izveštaja i u skladu sa tim, započela izradu pregovaračke pozicije.\nRadi ispunjenja cilja, dogovorenog na sastanku pregovaračke grupe da pregovaračka pozicija (PP) bude dostavljena do kraja 2017. godine, a privremeni rokovi za realizaciju ciljeva su sledeći:\n1. 31. mart: Prvi nacrt pregovaračke pozicije\n2. 31. maj: Drugi nacrt pregovaračke pozicije\n3. 12-23.jun: Koordinacija PP sa interesnim grupama\n4. Kraj septembar: Završetak izrade PP, za direktive za koje nije potrebno tražiti tranzicioni period\n5. 29.septembar: Dostavljanje prvog nacrta DSIP (EAS2)\n6. 16-20. oktobar: Koordinacija sa interesnim grupama\n7. 6-17.novembar: Slanje nacrta PP na mišljenje Generalnom direktoratu za životnu sredinu (DG ENV)\n8. 30. novembar: Dostavljanje nacrta PP Pregovaračkom timu/Vladi 30\n9. Decembar: Koordinacione procedure u Vladi i Skupštini dovršene , odobravanje PP od strane Vlade i dostavljanje\nKao što možete videti, ovakav plan će od svih nas zahtevati rad po veoma zahtevnom rasporedu, kako bi sve planirane aktivnosti bile završene na vreme.\nImajući u vidu trenutni nivo postignut u pripremama, očekuje se da će biti neophodne izmene pregovaračke pozicije, uz dostavljanje dodatnih informacija. Dodatne informacije i finansijske procene koje budemo dobili tokom 2018. godine razjasniće gde su nedostaci, a dodatne informacije biće prikupljene u cilju izrade adenduma na pregovaračku poziciju.\nUporedo sa izradom pregovaračke pozicije, započeta je priprema Specifičnih planova implementacije za osam direktiva Evropske komisije, za koje će biti potrebno dodatno finansijsko ulaganje. Takođe u narednom periodu biće izrađen i Akcioni plan za razvoj administrativnih kapaciteta za ovo poglavlje, kao i višegodišnji finansijski plan. Ovi dokumenti će služiti kao obrazloženje predloga tranzicionih perioda odnosno osnova za planiranje potrebnih administrativnih kapaciteta u ovom poglavlju.\nNa koji način će država Srbija obezbediti finansijska sredstva potrebna za implementaciju Poglavlja 27 o životnoj sredini?\nImplementacija EU propisa će u nekim oblastima zahtevati prelazne periode, pa su tako određeni prelazni periodi u oblasti upravljanja vodama planirani do 2041. godine. Dužina prelaznih perioda zavisi od dostupnosti resursa za finansiranje insvesticija. Samo za sektor voda i otpada prema post–skrinig dokumentu biće potrebno skoro osam milijardi evra. Cifre se trenutno preispituju kroz specifične planove implementacije i nadamo se da će troškovi biti smanjeni, ali u svakom slučaju potrebe finasiranja su velike i zahtevaju konsolidaciju različitih izvora finansiranja – republičkih i opštinskih budžeta, Zelenog fonda i sredstava na pokrajinskom i opštinskom nivou, pozajmice, proširenu upotrebu javno – privatnog partnerstva i drugih oblika finansiranja. Očekuje se da fondovi EU pokriju oko polovinu potrebnih investicija. Formiranje finansijskog mehanizma zahteva veoma blisku saradnju sa Ministarstvom finansija i mi dajemo sve od sebe kako bi ova saradnja bila poboljšana. Što se tiče dugoročnog finansiranja, saveti i odluke Ministarsva finansija su nam definitivno potrebni.\nKada govorimo o finansiranju u životnoj sredini u Republici Srbiji, Zeleni fond, kao budžetski fond, osnovan je u novembru 2016. godine. Ova odluka se primenjuje od 1. januara 2017. godine. Izrada podzakonskih akata o dodeli sredstava Zelenom fondu je u finalnoj fazi.\nZa 2017. godinu u budžetu Republike Srbije predviđeno je ukupno 2,2 milijarde dinara (18,5 miliona evra) dinara, od čega 2,1 milijardu dinara (17,6 miliona evra) za dodelu podsticajnih sredstava reciklažnoj industriji i 100 miliona dinara (806.5 hiljada evra) za finansiranje interventnih mera u vanrednim okolnostima zagađivanja životne sredine, rekultivaciju i sanaciju zagađenog prostora.\nDonošenje podzakonskih akata je preduslov za raspisivanje javnih konkursa za odabir projekata za izradu plana budžeta. Sa tim u vezi planirano je da se ove godine raspišu javni konkursi za odabir programa, projekata i drugih aktivnosti koji će se finansirati u 2018. godini iz Zelenog fonda nakon donošenja podzakonskih akata. Sredstva iz Zelenog fonda za podsticaje reciklažnoj industriji će se dodeljivati u 2017. godini na osnovu već raspisanog Javnog konkursa u 2016. godini, kao i sredstva za interventne mere.\nResursi Zelenog fonda se mogu koristiti za finansiranje pripreme, implementacije i razvoja programa, projekata i ostalih aktivnosti vezano za očuvanje, održivo korišćenje i zaštitu životne sredine, kao i za rekultivaciju i sanaciju zagađenog prostora. Ovo je sam početak rada Zelenog fonda i ova sredstva nam još uvek ne dozvoljavaju da smatramo Zeleni fond kao glavnu instituciju za finansiranje životne sredine. Dodeljena sredstva za Fond su oko četiri puta manja od doprinosa dobijenog kroz ekološke takse. Povećanje budžeta Fonda, kako bi postao ozbiljan instrument za sufinansiranje, kad su u pitanju sredstva dobijena iz EU ili neka druga sredstva, ostaje od ključnog interesa za nas.\nKao osoba koja je zadužena za pripremu i sprovođenje politika za oblast zaštite životne sredine i klimatskih promena, oblast koja je najzahtevnija i najkompleksnija u procesu pridruživanja Srbije Evropskoj uniji, želim da kažem da smo moj tim saradnika i ja potpuno posvećeni predstojećem procesu i ostvarenju zajedničkog cilja.\nTagovi: Evropska unija, Poglavlje 27, Zeleni fond\nPočetna » Intervju » Srbija dobila poziv da otvori pregovore o Poglavlju 27


Drugi - to smo mi - Kultura - Dnevni list Danas\nPočetna » Kultura » Drugi – to smo mi\nDani austrijskog filma od 14. do 20. oktobra u Dvorani kulturnog centra\nDrugi – to smo mi\nProjekcijom filma „Falsifikatori“, dobitnikom Oskara za nabolji strani film 2008. godine, večeras u 21 sat počinju Dani austrijskog filma u Dvorani kulturnog centra. Reditelj ovog ostvaranja Štefan Ruzovicki svečano će otvoriti festival, koji će osim njegovog filma ponuditi još 11 savremenih dela austrijske sedme umetnosti, povezanih temom multikulturalnosti, pa je otud i slogan ove manifestacije „Drugi – to smo mi“. U pitanju je reprezentativan uzorak savremenog austrijskog filma, rekao je na jučerašnjoj konferenciji za novinare u DKC selektor Nebojša Popović, dodavši da se slogan festivala nametnuo nakon izbora filmova i da se on odnosi pre na onu ljudsku nego na političku dimenziju pojma multikulturalnosti. Ipak, žanrovski i stilski u pitanju su potpuno različita ostvarenja, istakao je Popović.\n0Piše: I. Matijević 13. oktobra 2010. 19.01\n„Universalove“, film koji je ovdašnja publika već imala prilike da vidi na Festivalu autorskog filma, sastoji se od pet priča iz različitih krajeva sveta, a jedna od njih je srpska, nastala u austrijsko-srpskoj koprodukciji, a stigla na Dane austrijskog filma zahvaljujući ovdašnjoj producentskoj kući Art&Popcorn. „Sve nevidljive stvari“ su prodična drama koja govori o nedostatku komunikacije unutar jedne porodice. „Prvi dan“ je film katastrofe koji se bavi jednom imaginarnom nuklearnom katastrofom na granici Austrije i Češke. „Do poslednje kapi“ bio je najgledaniji austrijski film u 2009. godini, izazvavši oprečene reakcije. U pitanju je crna komedija prema romanu austrijskog bestseler pisca Volfa Hasa. „Malecka“ je najgledaniji film u 2010. godini, prikazan na preko sto festivala, urađen na dokumentaristički način sa naturščicima, a govori o Romima na severu Italije. „Saveti gospodina Kuke“ su poljsko-austrijski film o mladom junaku koji nakon prestanka postojanja istočno-zapadne evropske podele, sa Istoka kreće u potragu za obećanim Zapadom. „Sitne ribe“ su porodična priča o braći koji se prvi put nakon dugo vremena sreću na očevoj sahrani, a imaju potpuno suprotne stavove po svim životnim pitanjima. „Trenutak slobode“ govori o Kurdima iz Irana koji takođe pokušavaju da stignu na Zapad. „Rimini“ govori o dva junaka – uspešnom poslovnom čoveku i manje uspešnom policijskom inspektoru koji počinju da preispituju svoje pozicije i živote. Film ima elemente trilera i komedije, ali je u suštini drama. „Uključi mozak!“ nemačko-austrijska koprodukcija, priča je o jednom rialitiju, a zapravo o rejtinzima koji formiraju sve – od javnog mnjenja do privrede. „Pljačkaš„, prikazan na Palićkom festivalu i ovenčan jednom od nagrada, nešto je između trilera i psihološke drame, sa izrazitim vizuelnim pečatom.\nIza organizacije festivala u najvećoj meri stao je Austrijski kulturni forum na čelu sa novim direktorom Nikolausom Kelerom. Keler je istakao da se ovaj festival odlično uklapa u njihovu težnju da daju podsticaj podunavskom prostoru na čjijoj je sredini upravo Beograd, pa je on tako i središte njihovog središta. Generalni pokrovitelj festivala je Verner Stadiše osiguranje.\nIzmeđu idealizma i pragmatizma\nIstinitu priču o najpoznatijem evropskom falsifikatoru, koji završava u logoru gde za Nemce treba da falsifikuje novac koji će doprineti destebilizovanju privreda savezničkih zemalja, režirao je jedan od najboljih austrijskih savremenih reditelja, pored ovdašnjoj publici već poznatog Mihalea Hanekea i Urliha Zajdla. Štefan Ruzovicki pročuo se i van granica Austrije filmom „Naslednici“, a onda je počeo da se bavi hororom, pa su tako nastala dva dela filma pod nazivom „Anatomija“, radio je i u koprodukciji sa SAD, a film „Falsifikatori“ doneo je ne samo prvog Oskara njemu, već i Austriji. Među čak pet filmova sa jakim rediteljskim imenima u pozadini (Mihalkov, Bodrov, Vajda) koji su svi na neki način tretirali temu rata, njegov film Američka filmska akademije odbrala je, smatra on, zbog demokratičnoti tog izbora koji podrazumeva mnogo ljudi koji glasaju, a ne tek nekoliko članova žirija koji odlučuju prema sopstvenim ukusuima i sklonostima kako je to u slučaju mnogih drugih nagrada. Tema filma pronašla je zapravo Ruzovickog, a ne on nju jer su mu je ponudile čak dve producentske kuće, jedna iz Nemačke, druga iz Austrije, koje su posle i sarađivale na realizaciji „Falsifikatora“. Ono što je njega privuklo toj temi je potreba promišljanja nacističkog naslađa, ali i paralele sa današnjim vremenom u kome se „scena“ desnog populizma sa ležarnošću odnosi prema toj temetici. Ipak, on je želeo da napravi uzbudljiv film, a ne moralizatorski pamflet. Posao režije opisao je kao konflikt i balans između idelizma i pragmatizma – onoga što želite da snimite i kako to po vašem mišljenju treba da izgleda, i rokova, vremena novca, koje treba ispratiti. Oskar je „Falsifikatorima“ pored prvobitnih 34 000 ljudi, koji su ga videli pre nagrade, doneo još 190 000 gledalaca, ali je doprineo i procvatu austrijskog filma čija se paleta u žanrovskom smislu proširila, zaključio je reditelj. Ruzovicki će nakon projekcije filma večeras u DKC razgovarati sa publikom. Film će zbog velikog inetresovanja biti prikazan i poslednjeg dana festivala.


„Razgovarali smo sa predstavnicima četiri opštie o važnim pitanjima iz oblasti zaštite životne sredine i oblasti poljoprivrede. Predstavnici Ministarstva su ovde kako bi saslušali aktuelne probleme i predloge i doneli zaključke i moguća rešenja“, rekla je ministar poljoprivrede i zaštite životne sredine Snežana Bogosavljević Bošković nakon sastanka sa predstavnicima opština Nova Varoš, Sjenica, Priboj i Prijepolje.\nMinistar Bogosavljević Bošković je istakla da je danas formirana radna grupa koja će u narednih mesec dana sagledati stanje i probleme na terenu i predložiti dalje korake i rokove za njihovo rešavanje. Radna grupa se sastoji od predstavnika Ministarstva i predstavnika sve četiri opštine ovog regiona.\n„Potrebno je da se pronađe rešenje za nesanitarnu deponiju u Prijepolju, ali i odrede rokovi za dugoročno rešenje problema odlaganja komunalnog otpada, odnosno regionalnu deponiju Banjica. Deponija Banjica treba da počne da radi i da postane funkcionalna, s obzirom da se radi o rešavanju problema za oko 120.000 ljudi“, naglasila je ministar Bogosavljević Bošković.\nMinistar je rekla da je poljoprivreda vrlo važna za ovo područje, da postoje veliki potencijali za stočarstvo, govedarstvo i ovčarstvo na ovoj teritoriji i istakla da je potrebno da se saslušaju kako problemi, tako i predlozi, kako bi se ostvarila bolja saradnja.\nNakon sastanka, ministar Bogosavljević Bošković je sa saradnicima obišla regionalnu deponiju „Banjica“ i vizitorski centar na jezeru Uvac.


"Zapadni Balkan napustilo šest miliona ljudi" | MONDOBA\nZemlje Balkana napustaju visokokvalifikovani kadrovi\n3. April, 18:07\n"Zapadni Balkan napustilo šest miliona ljudi" 0 Podijeli Podijeli na facebook Podijeli na twitter Podijeli na viber Pošalji na mail\n03.05.2019. / 10:34 10:39\n"Zapadni Balkan napustilo šest miliona ljudi"\nAutor mondo.ba 03.05.2019. / 10:34 10:39\nPredsjednik Evropske banke za obnovu i razvoj Suma Čakrabarti kaže da migracije kvalifikovanih radnika imaju negativan efekat na produktivnost, ali i da negativne efekte na rast može imati i odlazak niskokvalifikovane radne snage.\n“Emigracija, posebno mladih obučenih kadrova, ozbiljan je problem za Zapadni Balkan. Migracije su motivisane razlikama u prihodima u poređenju sa zemljama Evrope, što je glavni ciljani region. Ali na migracije, takođe, utiče i nezadovoljstvo domaćim političkim i ekonomskim prilikama”, kaže Čakrabarti.\nOn navodi da se procjenjuje da skoro šest miliona ljudi iz ovog regiona trenutno živi u inostranstvu, što predstavlja trećinu populacije Zapadnog Balkana.\n“Bez obzira na to što ti ljudi šalju značajan iznos doznaka kući, njihove talente koriste druge zemlje. Takođe, doznake nemaju značajan efekat na razvoj. One ograničavaju i spremnost za rad onih koji su ostali ‘kod kuće'”, dodaje on, prenosi RTS.\nKako kaže Čakrabarti, “rješavanje problema migracija je veoma složeno”.\n“Nije tu riječ samo o podizanju nivoa prihoda, što je teško pitanje samo po sebi, već i o kreiranju boljih uslova za život na lokalnom i nacionalnom nivou. To podrazumijeva bolje funkcionisanje javnih institucija, koje služe ljudima umesto da komplikuju njihove živote, pružaju visokokvalitetnu zdravstvenu zaštitu i obrazovanje, ali i pravosudni sistem u kome će sudski procesi biti fer i neće trajati godinama”, navodi on.\n“To takođe podrazumijeva pristup kvalitetnom snabdijevanju vodom, ali i uslugama za prečišćavanje otpadnih voda, kao i dobar kvalitet vazduha. To treba da bude prioritet za kreatore ekonomske politike, baš kao što je priortet bolji put ili željeznička pruga”, zaključuje Čakrabarti.


POLICIJSKA DRŽAVA: MUP proverava i preti advokatima da ne dolaze na skup! - Naša Borba\nPOLICIJSKA DRŽAVA: MUP proverava i preti advokatima da ne dolaze na skup!\nAdvokatska komora Srbije saopštila je da je zabrinuta zbog informacija da MUP proverava najavljeni dolazak advokata na Кonferenciju advokata Srbije u subotu i od policije je zatražila obaveštenje.\nAdvokatska komora Srbije je zabrinuta zbog informacija da MUP proverava najavljeni dolazak advokata na Konferenciju advokata Srbije u subotu i od policije je zatražila obaveštenje https://t.co/iWaoiJiIU4 pic.twitter.com/gCpgnX9ALU\n— Адвокатска комора Србије (@AKSrbije) November 4, 2021\nAdvokatska komora Srbije organizuje Кonferenciju advokata Srbije u subotu, u 11 sati, u Velikoj sali Кombank dvorane, a kako su dodali, očekuju da će učestvovati oko 1.000 advokata „uz poštovanje epidemioloških pravila“.\nAdvokatska komora Srbije je obaveštena da je jedan broj advokata, članova Advokatske komore Vojvodine sa teritorije Sremske Mitrovice, danas pozivan telefonom od strane pripadnika Ministarstva unutrašnjih poslova radi provere informacija da li imaju nameru da prisustvuju Кonferenciji advokata Srbije, koju organizuje Advokatska komora Srbije, navodi se u saopštenju.\nKako navode, drugo pitanje koje je postavljano advokatima je „ukoliko dolaze na konferenciju advokata, da li će koristiti organizovan prevoz“.\nAdvokatska komora Srbije je od MUP tražila hitnu informaciju i u saopštenju postavila pitanja: Advokati su već u nekoliko navrata protestovali FOTO: ATA Images\n– Da li Ministarstvo unutrašnjih poslova – Policijska uprava za Grad Beograd vrši napred navedene provere?\n– Ukoliko se vrše navedene provere, da li je procena Policijske uprave za Grad Beograd da postoje bezbednosni rizici za održavanje Кonferencije advokata Srbije i koji?\nAdvokatska komora Srbije od MUP očekuje tražene informacije u najkraćem mogućem roku, navela je u saopštenju predsednica AKS Jasmina Milutinović.\nPrethodni tekstPRITISCI I MUČENJE: Hrabrom doktoru treći put za 11 meseci prete otkazom!\nSledeći tekstTRAJKOVIĆ: Radnik BIA je progoni, blokirali joj penziju jer je protiv Vučića!


EVO KAKO RUSIJA može da pomogne Srbiji u vezi Kosmeta – Portal za sve nacije i sve generacije\nHome / Vijesti / EVO KAKO RUSIJA može da pomogne Srbiji u vezi Kosmeta\nadmin Juni 14, 2018\tVijesti Leave a comment 64 Views\nEventualna izmena formata dijaloga o Kosmetu mogla bi da privuče nove posrednike u pregovarački proces, uključujući Rusiju koja ne bi dozvolila da pregovori postanu antisrpski. Ipak, prema oceni ruskih stručnjaka, može se očekivati da će ostali učesnici, pre svega SAD, EU, i naravno Priština biti protiv uključivanja Rusije.\nRuski ambasador u Beogradu Aleksandar Čepurin izjavio je da postoji mogućnost da se Rusija „još dublje uključi“ u rešavanje kosovskog problema. Povodom te izjave predsednik Srbije Aleksandar Vučić je rekao da se razgovori vode pod okriljem EU, ali da nije realno da se situacija razreši bez SAD i Rusije.\n„Mi smo spremni za nastavak razgovora, ali za velika rešenja, ona koja treba da obeleže našu budućnost, mirom i kompromisom, za to morate da imate EU, ali i velike sile — SAD, Rusiju i Kinu“, rekao je Vučić.\n„Zato mislim da će ostali učesnici, odnosno u prvom redu SAD, EU, i naravno Priština veoma aktivno istupati protiv bilo kakvog širenja formata pregovora i da će posebno biti protiv uključivanja Rusije“, kaže on za Sputnjik.\nEngelhart ističe da svi zapadni učesnici i naravno Priština ne žele da pozicija Beograda u tim pregovorima ojača. Naš sagovornik podseća da smo svedoci veoma snažnog pritiska koji se vrši na Beograd.\n„Postavljeni su rokovi, odnosno pominje se početak sledeće godine, tekst tog nekakvog završnog dokumenta o punoj normalizaciji odnosa je već formulisan i sve u vezi sa pregovorima se svodi na to da Beograd potpiše priznanje nezavisnosti Kosova, a ne da ojača svoju poziciju ili da dođe do rešenja koje bi bilo prihvatljivije za Srbiju“, ističe stručnjak Insituta slavistike Ruske akademije nauka.\n„Izmena formata pregovora bi mogla da privuče nove posrednike u pregovarački proces. Rusija ima status objektivnog faktora u pregovaračkim procesima. Moskva ne bi dozvolila da pregovori postanu antisrpski. Osim toga, pre nego što je ustanovljen format Briselskih pregovora, Rusija je već učestvovala 2007. godine, odnosno slala svoje stručnjake na KiM u okviru međunarodne grupe, kako bi bili ustanovljeni konkretni zadaci i teme koje će biti razmatrane na budućim pregovorima“, podseća Guskova i dodaje da se sa pregovorima u vezi sa situacijom na KiM odugovlači i da sada ceo proces visi u vazduhu.\n„Rusija se čvrsto zalaže za poštovanje odredbi Rezolucije 1244 u kojoj se govori o teritorijalnoj nedeljivosti Srbije. Međutim, kada je pre nekoliko godina Zapad shvatio ruski stav, onda su počeli pritisci na Beograd, umesto dotadašnje presije na članove Saveta bezbednosti UN ili EU. Rusija će uvek podržavati Srbiju u Savetu bezbednosti. Jedino ostaje pitanje koliko Beograd može da izdrži, odnosno zadrži takav stav. Međutim, ako sam Beograd odluči da prizna nezavisnost Kosova, Moskvi ne preostaje ništa drugo, nego da kaže: ’To je vaša odluka i sa njom dalje radite šta znate i umete‘.“\nŠefica Centra za izučavanje savremene balkanske krize zaključuje da bi konačno trebalo rešiti status KiM i obavezno ugovorom odrediti status Srba koji tamo žive, kao i šta će biti sa spomenicima kulture i istorijskim nasleđem.\nPrevious TEŽAK ŠOK ZA SRBIJU: Moskva odlučuje o ulasku Kosova u UN, Beograd se ništa ne pita\nNext Ovo hitno poprskajte po dušeku, tepihu i zavesama: Napravite sprej protiv grinja od samo 2 sastojka! (RECEPT)\nOptužbe Edite Tahiri ka Briselu Edita Tahiri, glavna zadužena za dijalog Beograda i Prištine, kaže ...


Pastor: Investicioni ciklus od 100 milona evra iz Mađarske\nTanjug 23. februara 2021. 13:13\nSUBOTICA – Palić bi mogao da dobije hotel visoke kategorije, a za gradnju je zainteresovan jedan mađarski hotelijer, kaže predsednik Skupštine Vojvodine i lider Saveza vojvođanskih Mađara Ištvan Pastor, koji u narednom periodu očekuje investicioni ciklus mađarskih preduzeća u Vojvodini, kao i celoj Srbiji, od 100 miliona evra.\nPastor je za Panon RTV-a rekao da će izgradnja hotela na Paliću jezera, između Palićkog i Krvavog jezera, biti „mamutska“ investicija od 40 miliona evra i srce razvoja Palića.\n„To je hotel visoke kategorije, sa 210 soba i pratećim sadržajima, sa otvorenim i zatvorenim kupališnim delom. On će privući goste koji inače zaobilaze Palić“, rekao je Pastor za Subotički mađarski radio.\n„To je realna mogućnost, za sada ne mogu biti konkretniji, ali ubrzo ćemo imati više podataka“, kaže Pastor.\nPastor kaže i da je u planu investicija koja se realizuje u saradnji sa Nemačkom razvojno bankom KfW u okviru koje se gradi kanalizaciona mreža na Paliću, ali i pešačko-biciklistička staza duž obale jezera, rad na poboljšanju kvaliteta vode u jezeru, kao i završtak avantura parka koje realizuje preduzeće „Park Palić“.


Oprezno za vreme praznika - Ozonpress :: internet portal\nTag: oprezno, praznik, vreme\nAgencija za bezbednost saobraćaja apeluje na vozače da ne upravljaju vozilima pod dejstvom alkohola i da nađu alternativne načine prevoza, posle dočeka Nove godine. Ukoliko pijete, iz provoda se vratite taksijem, gradskim prevozom ili sa prijateljem koji nije konzumirao alkohol. Takođe, nije bezbedno niti dozvoljeno prevoziti osobe pod dejstvom alkohola na prednjem sedištu. Vožnja pod dejstvom alkohola, ne samo da negativno utiče na vid i reflekse, već utiče i na pogrešno rasuđivanje, koje dovodi do veoma rizičnih ponašanja na putu.\nSvake godine u danima novogodišnjih i božićnih praznika događaju se saobraćajne nezgode sa najtežim posledicama. Broj poginulih i teško povređenih u toku novogodišnje noći varira od godine do godine, ali se nezgode sa teškim posledicama uvek događaju u ovo vreme! Poštovani vozači, vreme predviđeno za proslavu najluđe noći, nekome od nas može postati košmar. Ne dozvolite da u prvom novogodišnjem jutarnjem programu budete pomenuti kao jedan od aktera saobraćajne nezgode sa teškim posledicama. Svesni smo činjenice da u danima novogodišnjih i božićnih praznika popijemo poneku čašicu više, ali isto tako moramo biti svesni činjenice da vožnja klizavim kolovozima, u zimskim uslovima, pod dejstvom alkohola stvara dodatnu opasnost i povećava rizik za nastanak saobraćajne nezgode. Na ovaj način ugrožavamo i svoj i tuđe živote, pa se noć koja je trebala da bude najlepša, može pretvoriti u noćnu moru. Posebno skrećemo pažnju mladim vozačima da za vreme novogodišnje noći odustanu od upravljanja vozilom, s obzirom na podatke Agencije za bezbednost saobraćaja, da u nezgodama koje nastaju pod dejstvom alkohola, češće učestvuju mladi vozači. Napominjemo da je svim vozačima koji imaju probnu vozačku dozvolu zabranjeno da upravljaju vozilom od 23,00 do 05,00 časova. Stoga posebno apelujemo na roditelje da utiču na svoju decu koja imaju probnu vozačku dozvolu, da u kasnim večernjim i ranim jutarnjim časovima novogodišnjih praznika, ne upravljaju vozilom.\nMolimo i sve one vozače koji su iz raznih delova Evrope i sveta stigli u Srbiju i nameravaju da sa porodicom i prijateljima proslave novogodišnje i božićne praznike, da imaju na umu da i u Srbiji važe slični saobraćajni propisi o zabrani upravljanja vozilom pod dejstvom alkohola, ograničenju brzine kretanja vozila i poštovanju drugih pravila saobraćaja na putu, kao i u inostranstvu.\nPoštovani vozači! Budite svesni svoje odgovornosti za bezbednost saobraćaja! Za dobro svih nas. Dočekajmo Novu godinu i božićne praznike, tako da niko ne bude tužan!\nAgencija za bezbednost saobraćaja želi Vam srećnu i bezbednu 2016. godinu, uz što manje neželjenih situacija u saobraćaju!


Kapije stadiona kraj Nišave ove sezone otvorene za sve ljubitelje fudbala - ulaz se neće naplaćivati | Pirot vesti\nPočetna/Sport/Kapije stadiona kraj Nišave ove sezone otvorene za sve ljubitelje fudbala – ulaz se neće naplaćivati\nKapije stadiona kraj Nišave ove sezone otvorene za sve ljubitelje fudbala – ulaz se neće naplaćivati\nFudbaleri Radničkog u nedelju u premijernoj utakmici jesenjeg dela prvenstva Treće lige dočekuju u 17 sati ekipu Trstenika. Trener Radničkog Aleksandar Kuzmanović kazao je da ima još prostora za napredak a prva utakmica će u nedelju pokazati gde je ekipa kada je reč o nivou igre.\n-Teže je pronaći podatke o protivnicima u ovom rangu takmičenja, pitanje je dal se utakmice snimaju ili ne, ali mi smatramo da smo mi ti koji treba da postavljaju pitanja i ne obaziremo se previše, trudićemo se da izađemo u svaku utakmicu najspremniji, najbolji. Pozicija centarfora je i dalje prazna kod nas. U ovom trenutku popunićemo to mesto sa mlađim igračem, ali svakako da je nama potreban igrač formata Ace Stojkovića. Mi ćemo se potruditi da to bude što pre i da on što pre pomogne našoj ekipi u ostvarenju našeg cilja-kazao je trener Kuzmanović.\nGolgeter Denis Ristov kazao je da se već šest nedelja ozbiljno radi i da misli da je ekipa spremna za nedelju.\n-Od prvog minuta treba da krenemo da igramo napadački, u prepoznatljivom stilu, da otvorimo prvenstvo onako kako se očekuje od nas-kazao je Ristov.\nBesplatan ulaz za sve ljubitelje Radničkog tokom cele sezone\nSekretar kluba Dragan Janković kazao je da je rukovodstvo kluba donelo odluku da kapije stadiona ove sezone budu otvorene za sve ljubitelje fudbala, ulaz se neće naplaćivati pa je to ujedno i najbolji poziv za sve poštovaoce Radničkog i sporta da pomognu Belima da ispune svoj cilj, a to je povratak u Prvu ligu Srbije, gde je Belima i mesto, kazao je Janković.\naleksandar kuzmanović denis ristov istaknuto radnički pirot\nBronzana medalja za plivače PK “Sveti Sava”


Sojuz se povezao se sa Svemirskom stanicom Sojuz se povezao se sa Svemirskom stanicom – Personal magazin\nSojuz se povezao se sa Svemirskom stanicom\nRuska svemirska letilica “Sojuz” sa tri člana posade uspešno se danas povezala s Međunarodnom svemiskom stanicom (MS S), javila je ruska novinska agencija Itar-Tas s. Letilica “Sojuz TMA-22” sa posadom…\nRuska svemirska letilica “Sojuz” sa tri člana posade uspešno se danas povezala s Međunarodnom svemiskom stanicom (MS S), javila je ruska novinska agencija Itar-Tas s.\nLetilica “Sojuz TMA-22” sa posadom – Amerikancem, astronautom NASA i dva Rusa, uputili se ka MS S pre dva dana kada je poletela sa ruskog kosmodroma Bajkonur u Kazahstanu i u 09.24 sata po moskovskom vremenu povezala s modulom Poisk (MIM-2), saopštio je Kontrolni centar misije iz okoline Moskve.\n“Sojuz TMA-22” dostavio je u MS S posadu sledeće dugotrajne ekspedicije u svemiru – ruske kosmonaute Antona Škaplerova i Anatolija Ivanišina, kao i astronauta NASA Danijela Burbenka koji će biti u orbiti nešto više od četiri meseca.\nDolaskom rusko-američkog trija u stanicu, posada 29 ekspedicije MS S povećana je na šest, ali ne zadugo, jer će 22. novembra ruski kosmonaut Sergej Volkov, astronaut NASA Majkl Fosum i Japanac Satoši Furukava, napustiti MS S, gde su boravili od juna i vratiti na Zemlju.\nSojuz se povezao se sa Svemirskom stanicom was last modified: November 16th, 2011 by Redakcija\nAMD Opteron 6200 procesori deo Blue Waters projekta\nSkyrim – Bethesda objavila hardversku zahtevnost igre\nEMF senzor na zgradi FTN-a\nKalifornija uvela obavezno instaliranje solarnih panela\nSvetska konferencija o veštačkoj inteligenciji


Turski političar: Zatvoriti američku bazu zbog Trampovih pretnji - Sputnjik Srbija\nTurski političar: Zatvoriti američku bazu zbog Trampovih pretnji\n14:38 09.10.2019 Preuzmite kraći link\nTurska bi trebalo da zatvori avio-bazu Indžirlik za američke vojnike kao odgovor na pretnje američkog predsednika Donalda Trampa da će uništiti ekonomiju Turske, rekao je lider turske stranke „Vatan“ („Otadžbina“) Dogu Perinček.\n„Najbolji odgovor koji Turska može dati na američke pretnje je započinjanje saradnje sa Damaskom i hitno zatvaranje baze Indžirlik za Amerikance. SAD se prema našoj zemlji ponašaju kao neprijatelji, a tamo se već priča o isključivanju Turske iz NATO-a“, rekao je Perinček.\nPrema njegovim rečima, SAD su isporučile Radničkoj partiji Kurdistana, koja je zabranjena u Turskoj, 30.000 kamiona sa oružjem.\n„To je otvorilo pravi front protiv Turske, što je još jedan pokazatelj da SAD smatraju Tursku neprijateljem“, dodao je Perinček.\nTramp je ranije zapretio da će „uništiti ekonomiju Turske“, ukoliko Ankara „pređe granice dozvoljenog“.


Komesar za proširenje Johannes Hahn sa EU parlamentarcima Ivom Weigelom, Richardom Howittom i Edwardom Kukanom\nMedijatori za makedonsku političku krizu, članovi Evropskog parlamenta Ivo Vajgl, Richard Howitt i Eduard Kukan ocijenili su da amnestija predsednika Gjorga Ivanova za političare umiješane u aferu sa snimcima potkopava vladavinu prava i povećava osećaj nekažnjivosti među onima koji su pod istragom tužilaštva i specijalnog tužioca.\n„Zabrinuti smo da novi razvoj događaja predstavlja dodatni veliki rizik po stabilnost zemlje i željene evroatlantske integracije i evropske perspektive“, saopšteno je nakon susreta trojice parlamentaraca u srijedu.\nMedijatori za Makedoniju: Odluka o amnestiji ugrožava bezbjednost\nOni su pozvali glavne političke stranke “da rade zajedno u interesju građana i vrate se primjeni sporazuma iz Pržina, kao jedinom načinu za rješenje krize”.\n“Sporazum iz Pržina mora biti potpuno poštovan, uključujući sve odredbe koje se odnose na zaštitu i jačanje vladavine prava u zemlji i osiguranje održavanja vjerodostojnih prijevremenih parlamentarnih izbora“, saopštili su Vajg, Kukan i Howitt.\nMedijatori su naveli kako su i dalje otvoreni za raspravu s političkim liderima o načinima za prevazilaženje posljednjih zabrinjavajućih koraka unazad, kako bi se osigurala puna provedba Sporazuma iz Pržina, u korist građana Makedonije.\nVajgl, Kukan i Howitt su, zajedno sa evropskim komesarom Johannesom Hahnom imenovani za medijatore u razgovorima političkih predstavnika u Makedoniji o rješenju krize.


fruska gora foto Nenad Mihajlovic\nInvera Private Ekuiti Fund, privatni kapital fond sa sedištem u Holandiji, kupio je 58,2 odsto udela u Marles Hiše Maribor, najvećem i najstarijem proizvođaču montažnih kuća i drugih objekata u regionu.\nUdeo od 41,8 odsto u kompaniji Marles Hiše drži kompanija Investma, čiji je vlasnik Leopold Poljanšek, koji tako ostaje važan vlasnik u kompaniji, piše portal Mariborinfo.\nNajavljuju dodatno zapošljavanje\nUlaskom, Invera želi da dodatno ojača poziciju kompanije i poslovanje na postojećim tržištima, posebno u Sloveniji, Austriji, Švajcarskoj, Italiji i Nemačkoj, pomogne razvoj njihovog potencijala stručnošću i povećanje proizvodnih kapaciteta i novih mogućnosti na postojećim i novim tržištima.\nStrateško ulaganje Invere odraziće se na dodatno zapošljavanje, veća ulaganja i još uspešnije poslovanje u budućnosti, posebno na tržištima zapadne Evrope.\nUpravni odbor Marlesa, koji je odlučio da proda svoj udeo u Inveriju, vidi ovo kao dobar poslovni potez za sve zainteresovane strane, a istovremeno obezbeđuje dugoročnu poslovnu saradnju sa svojom ćerkinjom Marles PSP.\nPročitajte i koliko košta montažna kuća - 40 kvadrata moguće je dobiti već za 8.000 evra.\nMontažne kuće Fond Udeo Inostranstvo\nInvesticioni fond iz Londona KUPIO SRPSKI "GOMEX"


Prikazivanje članaka po tagu srbija u pokretu - Radio televizija Bor\nPrikazivanje članaka po tagu srbija u pokretu\nČišćenje korita reke Arnaute\nBOLJEVAC - U Boljevcu je za vikend održana akcija čišćenja korita reke Arnaute, koju je inicirala nevladina organizacija "Srbija u pokretu". Akciji se odazvalo petnaestak volontera, a osim uređenja korita reke koja protiče kroz grad, cilj je i podizanje svesti o očuvanju vodotokova i životne sredine. Podršku volonterima pružili su lokalna samouprava i Javno komunalno preduzeće Usluga.\nBOR- Timovi organizacije Srbija u pokretu, Nacionalne koalicije za decentralizaciju i Timočkog omladinskog centra, u partnerstvu sa Narodnom Skupštinom Republike Srbije, organizovali su, peti put, akciju “Na kafi sa poslanikom”. Ovog puta, sa Boranima je razgovarao narodni poslanik Miroslav Aleksić, predsednik Narodnog pokreta Srbije. Kao i do sada, razmatrane su teme osnivanja Doma omladine i nedostatka kulturnih sadržaja, pre svega za mlade, a narodni poslanik izložio je svoje viđenje potreba za unapređenjem izbornog sistema u Srbiji i podizanja stepena građanskog učešća u procesima političkog odlučivanja.\nNarodni poslanik Miroslav Aleksić, član Skupštinskog odbora za poljoprivredu, šumarstvo i vodoprivredu, istakao je i potrebu da se poljoprivreda kao razvojna šansa Srbije iskoristi na pravi način, a ne deklarativno, što bi značilo da joj se budžetom opredele značajno veća sredstva, da bi i mladi u njoj videli perspektivu. Najavio je i inicijativu za formiranje skupštinskog anketnog odbora za medije, koji bi ispitao njihov rad nakon procesa privatizacije i da li slika koju mediji stvaraju odgovara demokratskom društvu.


Predsednik Narodne skupštine Republike Srbije dr Oliver Dulić razgovarao je danas sa ministarkom inostranih poslova Austrije Ursulom Plasnik.<?xml:namespace>\nPredsednik Dulić upoznao je ministarku Plasnik sa situacijom u zemlji i izrazio uverenje da će vrlo brzo biti formirana socijalno odgovorna vlada koja će stabilizovati političke prilike u Srbiji i ubrzano je povesti ka članstvu u Evropskoj uniji.\n„Realno je očekivati da će u tom slučaju Srbija do kraja ove ili početkom sledeće godine postati zvanični kandidat za članstvo u EU i da će se dostići puna vizna liberalizacija. Preduslov svega je da ubrzo po konstituisanju novog saziva parlamenta bude ratifikovan Sporazum o stabilizaciji i pridruživanju sa EU“, naveo je Dulić.\nMinistarka Plasnik je izjavila da Srbija ima svoje mesto u EU i da samo od nje zavisi kada će ga zauzeti.\n„Austrija podržava nastavak evropskih integracija Srbije, jer jedino taj proces može dovesti do stabilnosti regiona i novih direktnih stranih investicija“, istakla je Plasnik.


12 poena Jokića u pobedi Denvera nad Jutom – ASinfo Portal\n12 poena Jokića u pobedi Denvera nad Jutom\nKošarkaši Denvera pobedili su noćas na svom terenu Jutu sa 105:91 i ostvarili drugu pobedu na svom terenu ove sezone u NBA ligi, a pobedi je sa 12 poena doprineo srpski reprezentativac Nikola Jokić.\nNagetse su do pobede predvodili “ruki” Džamal Marej sa 18 poena, od kojih je 16 postigao u poslednjoj četvrtini, Vilson Čendler sa 17 poena i Jusuf Nurkić sa 16 poena i 11 skokova. Srpski reprezentativac Nikola Jokić igrao je 20 minuta, postigao je 12 poena, uz pet skokova i četiri asistencije.\nU ekipi Jute najefikasniji je bio Gordon Hejvord sa 25 poena i sedam skokova\nKošarkaši Indijane pobedili su posle produžetka Oklahomu sa 115:111 i ostvaril prvu pobedu na gostujućem terenu ove sezone.\nDžef Tig predvodio je Pejserse do pobede sa 30 poena, pet skokova, šest ukradenih lopti i devet asistencija. On je od 12 poena Indijane u produžetku postigao osam. Tadeus Jang postigao je 20 poena uz 11 skokova, a Majls Tarner 15 poena i devet skokova.\nOklahomi nije pomogao ni “tripl dabl” Rasela Vestbruka od 31 poena, 15 skokova i 10 skokova. On je ostvario peti “tripl dabl” u sezoni, a 2,4 sekunde pre kraja postigao je “trojku” za izjednačenje. Enes Kanter dodao je 16, a Viktor Oladipo 14 poena za poraženi tim.\nNjujork je pobedio Atlantu sa 104:94 i ostvario četvrtu uzastopnu pobedu na svom terenu. Najbolji medju Niksima bio je Karmelo Enoni sa 31 poenom, a Kristaps Porcingis dodao je 19 poena i 11 skokova.\nU ekipi Atlante, koja je posle šest vezanih pobeda pretrpela drugi uzastopni poraz, najefikasnji je bio Pol Milsap sa 19 poena, sedam skokova i pet asistencija, dok je Dvajt Hauard dodao 18 poena i 18 skokova.\nČikago je pobedio Los Andjeles Lejkerse sa 118:110 uz 40 poena Džimija Batlera i ostvario petu pobedu u poslednjih šest utakmica. Nikola Mirotić dodao je 15 poena i 15 skokova. Lu Vilijams bio je najefikasniji u ekipi iz Los Andjelesa sa 25 poena.\nPortland je pobedio Bruklin sa 129:109 i prekinuo niz od tri poraza, a Sakramento je pobedio Toronto sa 102:99, nakon što su sudije poništile “trojku” Terensa Rosa za produžetak, jer su procenile da je vreme isteklo. Rudi Gej bio je najefikasniji u pobedničkom timu sa 23 poena i devet skokova, dok je u Torontu najbolji bio Kajl Lori sa 24 poena i osam asistencija.\nATP lista: Marej povećao prednost, Raonić treći\nEP u košarci 2017: Srbija u Istanbulu protiv Turske i Rusije


U Briselu se Razgovaralo o Primeni Sporazuma o Razmeni Oficira za Vezu Između Kosova i Srbije - The Dialogue Dialogue Info\nU Briselu se Razgovaralo o Primeni Sporazuma o Razmeni Oficira za Vezu Između Kosova i Srbije\nBrisel, 7. mart 2014.\n7.marta 2014. godine, radna grupa za procenu nivoa implementacije sporazuma, koju predvodi zamenica premijera Republike Kosovo Edita Tahiri, održala je sastanak u Briselu u vezi primene sporazuma koji je postignut u okviru Briselskog dijaloga.\nTahiri je izjavila da otvaranje kancelarija oficira za vezu predstavlja doprinos dobrosusedskim odnosima između Kosova i Srbije, i doprinosi regionalnoj stabilnosti. Tahiri je dodala i da je postignut napredak u primeni različitih aspekata sporazuma.\nAli, u budućnosti i uz zalaganje EU kao posrednika, treba da se još više promovišu ciljevi i misija ovih kancelarija, koje treba da doprinesu normalizaciji međudržavnih odnosa između dve zemlje. Ovaj sastanak u Briselu je bio jako važan jer su identifikovani izazovi koje treba rešiti, i u tom pogledu sve tri strane su izrazile svoju volju i spremnost, rekla je Tahiri.\nU delegaciji koju je predvodila zamenica premijera Edita Tahiri bili su i Mimoza Ahmetaj, ambasadorka Kosova u Briselu, Albert Prenkaj – Generalni direktor Ministarstva spoljnih poslova, Valdet Sadiku – Šef posebne misije Republike Kosovo u Srbiji, Dren Zeka i Visar Xani – politički savetnici zamenice premijera Tahiri i Pellumb Kallaba – šef kabineta ministra Envera Hoxhaja.


21:00 >> 21:17\nVelja Nevolja i Marko Miljković pred hapšenje otišli na babine Zvicerovom detetu\nTokom nezapamćenog mafijaškog rata između dva crnogorska klana „škaljarskog“ i „kavačkog“, u kome je do sada ubijeno više od 50 osoba, vođe tih kriminalnih grupa radile su na proširenju svojih porodica.\nTako su, u razmaku od nekoliko meseci, dvojica glavni ljudi „kavačkog“ klana Radoje Zvicer i Slobodan Kašćelan postali očevi, dok će njihov glavni čovek u Beogradu Veljko Belivuk, zvani Velja Nevolja, protiv koga je podignuta optužnica za najsvirepija ubistva, za dva meseca dobiti treće dete.\n„Saspi Velji metak u glavu ka’ da nije tvoj pos’o“: Ovako je svedok saradnik trebalo da ubije Belivuka u Tivtu\nPre samo nekoliko dana Slobodan Kašćelan, koji se nalazi u pritvoru zbog sumnje da je organizovao kriminalnu organizaciju koja se počinila najteža krivična dela, dobio je sina kome je dao ime Vladimir.\nInače, za Kašćelana se u javnosti čulo kada je 2016. godine na njega pokušan atentat u Novom Sadu.\nTada je, kažu upućeni, obećao je da će “sve škaljarce zbrisati s lica zemlje, do poslednjeg”.\nŠest meseci ranije, njegov najbliži saradnik Radoje Zvicer, koji je, i pored opsežne akcije hapšenja kriminalaca u Crnoj Gori, uspeo na volšeban način da pobegne iz zemlje, postao je tata.\nTamara i Radoje Zvicer Foto: Printscreen/\nNepunih mesec dana pre nego će za njim biti raspisana Interpolova poternica, Zviceru se rodilo dete, a na Svetog Jovana, 20. januara, na babine su mu došli Veljko Belivuk i Marko Miljković, koje je suparnički „škaljarski“ klan nameravao da ubije još na aerodromu u Tivtu, međutim, tu akciju osujetila je crnogorska policija.\nPljevljak Darko Šarić, kome se sudi za šverc 6.7 tona kokaina iz Južne Amerike, iza rešetaka je prošle godine postao otac, po treći put.\nOn iz prvog braka ima ćerku Nikolinu, dok mu je ovo drugi sin sa nevenčanom suprugom Lanom Popović.\nDarko Šarić Printscreen/Youtube\nMarko Milićev, koji je u julu 2014. godine vozilom “Kantrimen” usmrtio Luku Jovanovića (21) na beogradskom Brankovom mostu, a potom pobegao sa lica mesta, dobio je dete 2017. godine, dok je bio na robiji.\nNaime, Milićev je oženjen i tokom bračnih poseta u zatvoru njegova supruga je zatrudnela.\nBojana Belivuk, supruga Velje Nevolje, ozloglašenog vođe navijačke grupe “Principi” koja se tereti za više stravičnih ubistava, u sedmom je mesecu trudnoće, a nedavno je napustila Srbiju sa njihovo dvoje dece i otišla u Grčku.\nVeljko Belivuk Foto: Pixabay/Printscreen\nBojana je na duže vreme iznajmila luksuznu nekretninu u jednom grčkom mondenskom mestu.\nOna, navodno, namerava da se porodi u Grčkoj i najverovatnije se neće ni vraćati u Srbiju.\nPrilikom hapšenja Belivuka, 4. februara, inspektori su u njegovom stanu na Zvezdari zatekli Bojanu i dvoje dece, pri čemu je ona navodno urlala od besa na muža, koji je bio vezan lisicama.\nOna je potom odvedena u policijsku stanicu kako bi dala izjavu, ali je inspektorima samo kratko poručila: “Naravno da ne želim da razgovaram sa vama.”\nbabibe Bojana Belivuk Darko Šarić Marko Milićev Radoje Zvicer rođenje deteta Slobodan Kašćelan Veljko Belivuk zatvor


Sa predstavnicima „Ziđina“ dogovorene nove mere za unapređenje zaštite životne sredine\nMinistarka zaštite životne sredine Irena Vujović razgovarala je u Palati Srbija sa predstavnicima „Ziđina“, većinskog vlasnika Rudarsko-topioničarskog basena „Bor“, o koracima koje bi ova kompanija trebalo da preduzme kako bi se zadovoljili standardi u poslovanju koji se odnose na očuvanje životne sredine.\nU cilju smanjenja zagađenja koje nastaje zbog rada topionice, „Ziđin“ će, na zahtev resornog ministarstva, izraditi akcioni plan, kojim će definisati konkretne korake za naredni period.\n- Akcioni plan će precizno definisati sve potrebne mere kako bi se na najbolji način zaštitila životna sredina od zagađenja. Na osnovu ovog dokumenta moći ćemo zajedno da pratimo koje aktivnosti su preduzete i kakav je efekat. Verujem da je ovo dobar mehanizam i da rezultat neće izostati. Važno je da svaka kompanija koja posluje u Srbiji ispuni sve ekološke standarde, a službe Ministarstva su im svakodnevno na raspolaganju kako bismo im pomogli da ostvare ovaj zajednički cilj – rekla je Vujović.\nDržavni sekretar u Ministarstvu zaštite životne sredine Aleksandar Dujanović ukazao je predstavnicima „Ziđina“ i na problem koji domaćinstva u blizini površinskog kopa „Veliki Krivelj“ imaju sa prekomernom bukom nastalom zbog izvođenja radova. Kako su rekli, određene aktivnosti su već preduzete, a u narednom periodu će biti razmotrene i druge mere kako bi smanjili buku.\nNa sastanku je dogovoreno da se sastanci predstavnika kompanije „Ziđin“ i Ministarstva zaštite životne sredine održavaju najmanje na mesečnom nivou, kako bi se pratile i ubrzale planirane aktivnosti u oblasti ekologije.


ZENICA Uklanjanjem barijera olakšano kretanje osoba s invaliditetom\nZENICA Uklanjanjem arhitektonskih barijera olakšano kretanje osoba s invaliditetom\nGradska uprava Zenica je realizaciju ovog projekta provela po hitnoj proceduri kako bi se osobama s invaliditetom što prije stvorili uvjeti za lakše kretanje\nGrad Zenica uspješno je realizirao projekt uklanjanja arhitektonskih barijera izgradnjom kosina na pločniku za lakše kretanje osoba s invaliditetom koje koriste kolica.\nArhitektonske barijere predstavljaju veliki problem za osobe s invaliditetom, što je istaknuto i u zahtjevu za njihovo uklanjanje, a koji je Gradskoj upravi Zenice upućen od strane Koalicije organizacija osoba s invaliditetom Zeničko-dobojskog kantona (KOOSI-ZDK).\nU zahtjevu su navedene i prioritetne lokacije koje su određene po mjestu boravka i stanovanja osoba s invaliditetom te najfrekventnijim mjestima kretanja osoba s invaliditetom.\nTako je u naseljima Crkvice i Blatuša uklonjeno ukupno dvanaest arhitektonskih barijera, od čega sedam u Crkvicama i pet u Blatuši.\nVrijednost izvedenih radova je oko 7.000 KM.\nGradska uprava Zenica je realizaciju ovog projekta provela po hitnoj proceduri, kako bi se osobama s invaliditetom što prije stvorili uvjeti za lakše kretanje.\nU planu je uklanjanje arhitektonskih barijera na još nekoliko gradskih lokacija, a prema iskazanim potrebama KOOSI-ZDK.


“Srpska lista” odgovorila Pajtiću\nPredstavici “Srpske liste” reagovali su na izjavu predsednika Demokratske stranke Bojana Pajtića koji je rekao da Kosovo ne može da uđe u Unesko i da Vlada Srbije i premijer Vučić „obmanjuju javnost“.\nZa sedam dana 130 hiljada potpisa protiv članstva Kosova u Unesku\nU okviru kampanje "Ne članstvu Kosova u Unesku“ koju vodi studentska kancelarija u Kosovskoj Mitrovici, za nedelju dana prikupljeno je 130.000 potpisa onlajn peticije.\nNakon što je predsednik SANU Vladimir Kostić izjavio da "Kosovo nije više u rukama Srbije", danas su se po prvi put u sedištu SANU okupili akademici.\n"Gradske službe ne čiste pravoslavno groblje u Prištini"\nPrištinsko pravoslavno groblje nije očišćeno pred Mitrovdanske Zadušnice, a gradska služba čiji je to zadatak se ne pojavjuje, kaže za RTV Kim prištinski paroh Darko Marinković.\nU Severnoj Mitrovici napadnut Albanac\nU incidentu u severnom delu Mitrovice lakše je povređen jedan mladi Albanac, izjavio je zamenik komandanta Regionalne policije za sever Kosova Besim Hoti.\nLider Alijanse za budućnost Kosova (ABK) Ramuš Haradinaj kaže da je sa liderima opozicije postigao dogovor da se protesti organizuju ovog meseca.\nLunaček: Bolja zaštita srpskog nasleđa sa Kosovom u Unesku\nSrpsko versko i kulturno nasleđe na Kosovu najbolje se može zaštiti ukoliko Kosovo postane deo Uneska, smatra poslanica i potpredsednica Evropskog parlamenta Ulrike Lunaček uoči glasanja o prijemu Kosova u tu organizaciju Ujedinjenih nacija za obrazovanje, nauku i kulturu.\nPredsednik Visokog saveta za turizam i kulturnu baštinu Saudijske Arabije princ Sultan bin Salman bin Abdulaziz Al Saud izjavio je danas u Beogradu da će stav Vlade Srbije, koja se protivi članstvu Kosova, na odgovarajući način preneti u Rijad.\nObezbeđeno grejanje za škole, domove zdravlja i kulture, objekte SPC\nKancelarija za Kosovo i Metohiju obezbedila je finansiranje programa vrednog 59 miliona dinara za nabavku evrodizela, uglja, sušenog lignita i peleta za škole, domove zdravlja i objekte Srpske pravoslavne crkve na KIM.\nBahtiri predlaže ukidanje opštine Severna Mitrovica\nGradonačelnik Južne Mitrovice Agim Bahtiri predložio je ukidanje opštine sa srpskom većinom Severna Mitrovica kako bi se, kako je naveo, “sprečilo etničko čišćenje Albanaca”.\nKosovo ne može da zaštiti srpsko nasleđe\nŠef srpske diplomatije Ivica Dačić ocenio je da je izjava potpredsednice Evropskog parlamenta Ulrike Lunaček da će srpsko versko i kulturno nasleđe biti najbolje zaštićeno ako Kosovo postane članica Uneska, "lažan argument onih koji guraju Kosovo u Unesko".\nO prijemu Kosova u Unesko u ponedeljak?\nPrijem Kosova u Unesko definitivno je uvršten u dnevni red Generalne konferencije te organizacije za ponedeljak, 9. novembar, ali i dalje postoje šanse da se rasprava o toj tački odloži za dve godine, rekao je agenciji Beta ambasador Srbije pri Unesku Darko Tanasković.\nTransparent protiv ZSO pred Hanom\nPoslanici opozicionog pokreta “Samoopredeljenje” razvili su u kosovskoj skupštini transparent “Bespravni sporazum ne treba da prođe”, tokom posebne sednice na kojoj se obratio evropski komesar Johanes Han.\nHan: Dijalog sa Srbijom je obaveza Kosova\nKosovo sada treba da se usredsredi na sprovođenje Sporazuma o stabilizaciji i pridruživanju, uključujući i normalizaciju odnosa sa Beogradom, poručio je danas Johanes Han u Prištini.\nRaseljeni u Đakovici zatekli zapušteno groblje\nOko pedesetak raseljenih obišlo je pravoslavno groblje u selu Piskote, nadomak Đakovice i zatekli oskrnavljeno i zaraslo groblje.\nRaseljeni iz Prištine došli na Zadušnice\nNa Mitrovdanske zadušnice groblje u Prištini posetilo je preko 100 vernika, među kojima i raseljeni. Veći deo groblja je očišćen, ali su pojedini delovi i dalje zapušteni.\nKampanja #NoKosovoUNESCO ponovo na Instagramu\nStudentska kancelarija u Kosovskoj Mitrovici, koja je osnovana povodom kampanje #NoKosovoUNESCO, saopštila je da joj je vraćen nalog na Instagramu koji je ugasio administrator te stranice i da nastavlju rad bez prekida do glasanja na Generalnoj konferenciji.\nMitrovica: Uz pratnju policije do groblja\nNekoliko stotina Srba jutros je uz pratnju Kosovske policije, na Zadušnice, posetilo pravoslavno groblje u južnom delu Kosovske Mitrovice.\nOdlaganje odluke o prijemu u Unesko, jednaka je zabrani ulaska Kosova u tu organizaciju, izjavio je danas zamenik šefa kosovske diplomatije Petrit Seljimi.\nOtpis javnog duga u “Dobrim vestima“\nTema desetog izdanja emisije „Dobre vesti“ jeste odluka Vlade Kosova da se otpišu stari dugovi napravljeni pre 2008. godine građanima i kompanijama.\nStudenti telima ispisali “Ne Kosovo u Unesko”\nStudenti iz Kosovske Mitrovice danas su u porti hrama Sv. Dimitrija u Kosovskoj Mitrovici telima ispisali poruku "Ne Kosovo u Unesko".\nDrecun: Brisel će morati da reaguje zbog ZSO\nBrisel će morati da reaguje povodom nastojanja Prištine da ne realizuje potpisani sporazum o formiranju Zajednice srpskih opština, izjavio Milovan Drecun.\nO Kosovu u Unesku pregovarati u Briselu\nSrbija će na sutrašnjoj Generalnoj konferenciji Uneska učiniti sve da tačka dnevnog reda za prijem Kosova u Unesko bude odložena i da se o tome pregovara u Briselu.\nNikolić: Pravedna i moralna pobeda\nPredsednik Srbije Tomislav Nikolić čestitao je građanima Srbije pobedu povodom glasanja o članstvu za prijem Kosova na Generalnoj konferenciji Uneska.\nOpozicija traži prekid dijaloga sa Beogradom\nAlijansa za budućnost Kosova izrazila je žaljenje zbog neuspeha Kosova da uđe u članstvo Uneska, a pokret Samoopredeljenje traži prekid dijaloga Beograda i Prištine, dok Srbija ne prizna kosovsku nezavisnost.\nKM: Bivši policajci najavili štrajk\nBivši radnici MUP-a Srbije na Kosovu, koji zahtevaju rešavanje radno-pravnog statusa u skladu sa Ustavom i zakonima Republike Srbije, najavili su da će danas započeti protest koji će prerasti u štrajk glađu ako njihovi zahtevi ne budu ispunjeni.\nPredlog Izvršnog komiteta Unesko da Kosovo bude primljeno u tu organizaciju nije dobio neophodnu dvotrećinsku većinu tokom glasanja na sednici Generalne konferencije.\nKosovo primljeno u IHF\nRukometni savez Kosova postao je ravnopravni član Svetske rukometne federacije (IHF), na 36. Kongresu održanom u Sočiju.\nDanas o prijemu Kosova u Unesko\nGeneralna konferencija Uneska na kojoj bi trebalo da se glasa o zahtevu Albanije da Kosovo postane član te organizacije zakazana je za danas.\nDržavni sekretar u Ministarstvu spoljnih poslova Veljko Odalović rekao je za RTS da su ogromni napori uloženi da se odbaci prijem Kosova u Unesko.\nPojačano prisustvo policije oko svetinja\n"Srpska baština će biti zaštićena"\nKosovo je dalo "sve garancije" da će srpska baština biti zaštićena, kako bi smanjilo protivljenje Beograda ulasku Kosova u Unesko, kaže premijer Kosova.\nTasovac: I Unesko bi voleo odlaganje\nMinistar kulture i informisanja Ivan Tasovac ocenio je da bi organizacija Unesko najviše volela da se pitanje o prijemu Kosova u tu organizaciju odloži.\nOdbačen predlog Srbije za odlaganje odluke\nUgledni francuski novinar i ambasador Uneska Kristof Buison napisao je na svom Tviter nalogu da će se odreći titule ukoliko Kosovo bude primljeno u ovu organizaciju.\n"Nisu nas unizili, nećemo kamenom"\nPremijer Srbije Aleksandar Vučić poručio je kosovskim zvaničnicima da neće ići "kamenom na kamen" posle odluke Uneska da ne primi Kosovo u organizaciju.


Јавни позиви\t| Ministarstvo privrede Republike Srbije\nDOPUNA JAVNOG POZIVA UREDBE O PODSTICAJIMA INVESTITORU DA U REPUBLICI SRBIJI PROIZVODI AUDIOVIZUELNO DELO\nOBAVEŠTENJE Ministarstvo privrede obaveštava sve zainteresovane da je od danas, 25. juna 2020. godine, privremeno obustavljen prijem novih zahteva za dodelu bespovratnih sredstava u okviru Programa podrške malim i srednjim preduzećima za nabavku opreme u 2020. godini. Prijem nove dokumentacije je obustavljen zbog velikog broja pristiglih zahteva, po čijoj obradi će, prema procenama, biti utrošena […]\nEvropska komisija i ove godine organizuje Takmičenje za najbolju ideju u oblasti promocije preduzetništva – European Enterprise Promotion Awards (EEPA). Cilj takmičenja je da se prepoznaju i nagrade izuzetni primeri podrške i promocije preduzetništva širom Evrope, ali i da se ojača svest o značaju te podrške. Pravo učešća imaju nacionalne, regionalne i lokalne institucije i […]\nJAVNI POZIV ZA UČEŠĆE POSLOVNIH BANAKA I LIZING KOMPANIJA U REALIZACIJI PROGRAMA PODRŠKE MALIM I SREDNJIM PREDUZEĆIMA ZA NABAVKU OPREME U 2020. GODINI Ministarstvo privrede je 29.01.2020. godine raspisalo javni poziv za učešće poslovnih banaka i lizing kompanija u realizaciji Programa podrške malim i srednjim preduzećima za nabavku opreme u 2020. godini. Prijavu je […]\nProgram podsticanja razvoja preduzetništva kroz finansijsku podršku za početnike u poslovanju u 2020. godini (u daljem tekstu: Program) sprovodi Ministarstvo privrede (u daljem tekstu: Ministarstvo) u saradnji sa Fondom za razvoj Republike Srbije (u daljem tekstu: Fond). Ukupno raspoloživa bespovratna sredstva za realizaciju ovog programa su 150.000.000,00 dinara. Preostali iznos investicionog ulaganja privrednih subjekata finansiraće […]\nProgram podsticanja preduzetništva kroz razvojne projekte u 2020. godini (u daljem tekstu: Program) sprovodi Ministarstvo privrede (u daljem tekstu: Ministarstvo) u saradnji sa Fondom za razvoj Republike Srbije (u daljem tekstu: Fond). Za realizaciju Programa obezbeđena su bespovratna sredstva u iznosu od 850.000.000,00 dinara. Privredni subjekti koji ispunjavaju uslove Programa, mogu ostvariti pravo na finansijsku […]\nJAVNI POZIV za prijavu projekta za Program podrške razvoju poslovne infrastrukture za 2020. godinu I. Visina sredstava za realizaciju Programa podrške razvoju poslovne infrastrukture za 2020. godinu Za realizaciju Programa podrške razvoju poslovne infrastrukture za 2020. godinu (u daljem tekstu: Program) predviđena su sredstva u visini od 1.120.000.000,00 dinara. Nevedeni iznos sredstava opredeljuje se […]\nOBAVEŠTENJE Ministarstvo privrede obaveštava sve zainteresovane da je od danas, 14. novembra 2019. godine, zatvoren Javni poziv za dodelu bespovratnih sredstava u okviru programa za nabavku nove opreme u 2019. godini, te se obustavlja prijem novih zahteva. Javni poziv se zatvara jer će, prema proceni, nakon konačne obrade svih do sada zaprimljenih zahteva […]


Iako je ruski uticaj na Balkanu velik i opasan, vojna baza u RS je nerealna zamisao – Radiobosna.net\nIako je ruski uticaj na Balkanu velik i opasan, vojna baza u RS je nerealna zamisao\nProfesor na Fakultetu za kriminalistiku, kriminologiju i sigurnosne studije u Sarajevu Jasmin Ahić mišljenja je da izgradnja vojne baze Rusije u bh. entitetu RS nije realna opcija ni u kom slučaju.\n“Istina je da je ruski sigurnosni, pa u posljednje vrijeme i konkretni vojni uticaj sa zajedničkim vojnim vježbama i ‘donacijama’ vojne opreme, izuzetno veliki i opasan za Zapadni Balkan, ali nije toliki da bi se moglo razmišljati o vojnim bazama”, kaže profesor Ahić za Vijesti.ba komentarišući pisanje njemačkih medija o ruskom uticaju na RS i Srbiju.\nNjemački list Die Welt, podsjećamo, u analizi povodom ruske isporuke trideset oklopnih vozila BRDM-2 i modernizovanih tenkova T-72 Srbiji, pisao je o tome da NATO na Zapadnom Balkanu računa prije svega na Albaniju, Kosovo i Hrvatsku, a da se Rusija koncentriše na Srbiju i RS.\n“Rusija želi vojnu bazu RS”, navodi, između ostalog, ovaj list.\nS druge strane, profesor Ahić smatra kako to nije realna opcija.\n“Naime, za vojnu bazu kao jedan vid ‘extrateritorijalnog’ djela Rusije su potrebni daleko značajniji uslovi, politički opredjeljenje i mnoge druge ozbiljne stvari koje bi jedna država morala ustupiti drugoj kako bi se realizirala vojna baza. Ako takvo nešto nije uradila ni u najblažem obliku sa ruskim ‘humanitarnim’ centrom u Nišu ni Srbija, čak nije u tom centru za ruske državljane koji rade u toj ‘misiji’ isposlovala niti im uspjela osigurati najniži diplomatski statut i okvir, onda su opcije vojnih baza u entitetu RS u BiH nerealna zamisao”, zaključuje naš sagovornik.


Pomoć povratnicima vrijedna sedam miliona KM - Uvoz iz Kine\nPomoć povratnicima vrijedna sedam miliona KM\nSARAJEVO - Notu o nepovratnoj finansijskoj pomoći Vlade Kine Bosni i Hercegovini, vrijednoj oko sedam miliona KM, potpisali su danas u Sarajevu Damir Ljubić, ministar za ljudska prava i izbjeglice BiH, i Vang Fuguo, ambasador Narodne Republike Kine u BiH. Riječ je o donaciji koju čine poljoprivredne mašine za p\nKategorija: Vesti iz arhive Objavljeno 28 septembar 2012\nSARAJEVO - Notu o nepovratnoj finansijskoj pomoći Vlade Kine Bosni i Hercegovini, vrijednoj oko sedam miliona KM, potpisali su danas u Sarajevu Damir Ljubić, ministar za ljudska prava i izbjeglice BiH, i Vang Fuguo, ambasador Narodne Republike Kine u BiH.\nRiječ je o donaciji koju čine poljoprivredne mašine za povratnike i medicinska oprema.\nIstovremeno, kako je rekao Ljubić, uskoro bi SAD trebalo da uplate deset do 15 miliona dolara osiguranih u aprilu na donatorskoj konferenciji za rješavanje pitanja izbjeglih i raseljenih u regionu, ali još nisu poznati krajnji korisnici ukupnih obezbijeđenih donatorskih sredstava ni završeni projekti kako bi ta sredstva bila data.\nNa toj konferenciji je prikupljeno oko 300 miliona eura za rješavanje pitanja izbjeglih i raseljenih u BiH, Srbiji, Crnoj Gori i Hrvatskoj, a našoj zemlji bi trebalo da pripadne oko 70 miliona eura, kojim je planirano zbrinjavanje oko 5.000 porodica kroz obnovu kuća ili zbrinjavanje u ustanovama socijalne zaštite.\n"Radi se na projektima. Imenovali smo tim za implementaciju. Razvojna banka Vijeća Evrope razgovara sa donatorima. Održan je jedan regionalni sastanak u Zagrebu. Razvojna banka treba sa donatorima da dogovori procedure u vezi sa implementacijom. Radi se i na izboru korisnika i to bi trebalo da bude završeno do kraja godine kako bi početkom iduće krenuli u realizaciju", dodao je Ljubić.\nNovcem od donatorske konferencije upravlja Fond regionalnog stambenog programa, a Fondom Razvojna banka Vijeća Evrope.\nGovoreći o vrijednoj donaciji Kine u vezi s kojom je juče potpisana nota, Ljubić je istakao da će kriterije u vezi s isporukom poljoprivrednih mašina za povratnike sačiniti Ministarstvo na čijem je čelu zajedno sa entitetskim resornim ministarstvima.\n"Ovo će dobro doći ljudima koji su se vratili na svoja ognjišta. Kriterije za raspodjelu medicinske opreme sačiniće Ministarstvo civilnih poslova BiH", dodao je Ljubić.\nFuguo je poručio da je ovo dio pomoći narodima BiH, te da između kineskog i naroda BiH postoji duboko prijateljstvo.\n"Uvijek je kineska strana pružala pomoć u okviru svojih mogućnosti. Mislim da će i u buduće biti dobra saradnja. Ovo je samo dio pomoći i nadam se da će ta oprema pomoći ljudima kojima treba", naglasio je Fuguo.\nSledeća ⇨ Izložba slavnog crnogorskog umjetnika Voja Stanića otvorena je u Pekingu\nPrethodna ⇦ Kineski veleposlanik u Sloveniji održao prijem povodom proslave 63. godišnjice osnivanja NR Kine